Taksa plaćena u gotovu 


KATOLIČKA MALA KNJIGA 

SVEZAK 11 . SVEZAK 


A. BENKOVIĆ: 

PAPINSTVO-PIJO XII. 



Din 2 . Din 


T E S L I Ć 1939. 


KATOLIČKA MALA KNJIGA 

NABOŽNI ČASOPIS 

Izlazi godišnje 10 puta; godišnja pretplata D. 15. — 
Odgovorni urednik Ambrozije Benković, župnik 

Račun kod Poštanske Štedionice broj 1.159 
Ambrozije Benković Vrućica p. Teslić. 
Naručuje se na adresu: 

Katolička Mala Knjiga BEŽLJA p. TESLIĆ (Bosna). 


DOSAD izašli 

1. Sv. Antun Pust., 2. iz- 
danje . . . D 1. — 

2. Sv. Juraj muč. D 1. — 

3. Život sv. Ane » 1. — 

4. Sveta Majka Ana 
mali molitvenik 

(64 str.) broširan » 1 — 
vezan » 4. — 

5. Čudotvorna Maj- 
ka Božja od Kon- 
džila (raspačano) 

6. Sv. Mihovil ark. » 1. — 


sveščići: 

7. Sv. Martin bisk. D 1. — 

8. Sv. Katarina, 

djev. i muč. » 1. — 

9. Sv. Nikola, bisk. » l.~ 

10. Sveti Križni Put i Mu. 
ka G. N. I. Kr. 2. iz. 

(raspačano) 

11. Papinstvo, Pijo XII., 

64 str., 8 slika, obič- 
no i, zid. 2. — , fino 
izdanje « 3. — 


Za tiskaru odgovara Stjepan Vrček. 

Tiska »Nova Tiskara«, Vrček i drug u Sarajevu. 


AMBROZIJE BENKOVIĆ: 


PAPINSTVO - PIJO XII. 



TESLIĆ 1939. 
IZDANJE „KATOL. MALE KNJIGE" 



S odobrenjem Nadbiskupskog ordinarijata Vrhbosanskog 
br. 1.011. od 21. travnja 1939. 


A. VRHOVNA UPRAVA 
CRKVE KRISTOVE 






I. POGLAVAR CRKVE. 

1. Vidljivu društvu — vidljiva glava. 

Isus je Krist sašao s neba na zemlju radi lju- 
di; radi čovjeka postao je i sam čovjek primivši 
na se dušu i tijelo, kako i mi ljudi imamo. Rodio se 
u Betlehemu od Prečiste Djevice, javno naučavao, 
muku trpio i umro na križu, da smrću svojom nama 
ljudima zasluži nebo. Iza svog slavnog uskrsnuća 
javljao se apostolima i njima davao još posljednje 
nauke i upute, kako će urediti i upravljati onom usta- 
novom, koja će ljude voditi k našem cilju, radi čega 
smo ljudi i stvoreni. 

Ta je ustanova Crkva Kristova, za koju je 
Krist htio da bude društvo ljudi i za ljude, a ta- 
kovo društvo ne može biti nego vidljivo. U to 
ime naredio je vidljiv znak, sveto krštenje, ko- 
jim se ljudi primaju u crkvu. Kako je on javno 
pred svijetom prinio sebe za žrtvu Bogu Ocu ne- 
beskom, tako je i u Crkvi svojoj naredio vid- 
ljivu žrtvu, svetu misu. Kako je on javno činio 
čudesa i uz njih većinom upotrebljavao vanjske 
čine, tako je i u Crkvi ustanovio sv. sakramente, 
koji imaju vidljive obrede i znakove; ustano- 
vio je vidljivu javnu službu Božju, koja se ima 
neprestano vršiti u crkvi njegovoj. Zato Krist svoju 
vidljivu crkvu uspoređuje s vidljivim predmetima: 
s tijelom, kućom, lađom ili kraljevstvom. 

Kako je Crkva Kristova vidljiva općina, 
tako je i njezin božanski utemeljitelj htio, da ima 
i vidljiva poglavara i to jednoga vrhovnoga 
poglavara, kao što je Krist jedan, pa i njegova 
crkva da bude jedna i jedinstvena. 

, 2* Petar i njegovi nasljednici. 

Krist je uredio svoju Crkvu; on joj je ostavio 
svoju nauku, svoje sakramente. Krist i nitko drugi 
osnovao je Crkvu; Krist i nitko drugi je odredio 
kako će se njom upravljati. Već sv. Pavao kori ne- 
ke kršćane, što su jedni govorili, da su Petrovi, 
drugi da su Pavlovi: svi su oni samo Kristovi. Ka- 
tolička crkva nije nikad ni za jednoga papu rekla, 
da je on osnovao ili uredio Crkvu ili šta slično. 
Dok druge neke vjeroispovijesti vele, da i v n je tek 
Luter »priveo pravom evanđelju«, da im je Kalvin 
dao pravu Kristovu nauku, da je Focije »odijelivši 
zalutali Zapad« uspostavio pravu nauku, dotle mi 
katolici ni za jednoga čovjeka ne vežemo ni po- 
stanak crkve ni njezinu uredbu, nego ju vežemo 
samo uz Krista. Pa dapače nijedan inovjerac nije 
mogao nikada reći: s tim i tim papom počinje ri- 
mokatolička vjera ili crkva, dok sva historija kaže: 
s Luterom počinje protestantizam, s Kalvinom kal- 
vinizam, s Henrikom VIII. anglikanizam, s Focijem 
istočno pravoslavlje. Crkva katolička počinje s Kri- 
stom, nema odonda vremena, da je nije bilo; vo- 
jujuća i trpeća crkva prestat će koncem svijeta, a 
slavnoj nema kraja do vijeka. 

A unatoč svega toga jedina crkva katolička od 
svih kršćanskih vjera ima poglavara, kojega slu- 
šaju svi katolici svega svijeta, kojeg smatraju vid- 
ljivim namjesnikom Kristovim na zemlji. A to sve 
baš na temelju volje i naredbe Kristove, koji je 
tako htio urediti svoju Crkvu. 

Petar — prvak među apostolima. Kao i svako 
uređeno društvo morali su i apostoli imati starje- 
šinu i vođu, jer inače se ne bi mogao očuvati red i 
jedinstvo. Božanski Spasitelj je prije svoje smrti 
obećao Petru najvišu vlast u svom kraljevstvu: 
»Ti si Petar, i na toj stijeni sagradit ću Crkvu 
svoju ... i tebi ću dati ključeve kraljevstva nebe- 

skoga« (Mat. 16, 17.— 18.). Iza Uskrsnuća mu je 
tu vlast i predao na obali Genezaretskog jezera, 
kad mu je dvaput rekao: »Pasi janjce moje!«, a 
treći put: »Pasi ovce moje!« (Iv. 21, 15.— 17.). 

1 apostoli su priznavali Petra kao prvaka. Sv. 
Matej nabrajajući u 10. pogl. r. 2. svog evanđelja 
12 apostola piše: »Prvi Simon, koji se zove Petar«. 
Kadgod čitamo, da su se sastali apostoli, Petar 
predsjeda njihovu zboru i govori; on ustaje i go- 
vori, kako će se izabrati nov apostol mjesto Jude 
(Dj. ap. 1, 15 — 22); na Duhove prvi Petar progo- 
vara sabranom narodu (Dj. ap. 2, 4.). On prvi od 
svih apostola učini čudo u ime Isusovo (Dj. ap. 3, 
1. — 11.); on uime svih apostola govori pred židov- 
skim vrhovnim vijećem (Dj. ap. 4, 8. — 12.); on u 
Crkvu prima prve Židove (Dj. ap. 2, 40. — 44.), a i 
prve pogane (Dj. ap. 10.). U 15. poglavlju Djela 
apostolskih opisan je tijek prvog apostolskog sa- 
bora, iz kojega vidimo, kako »po mnogom rasprav- 
ljanju ustade Petar« i reče svoju riječ i apostoli 
učiniše prema riječima Petrovim. Na više mjesta 
u Djelima čitamo, kako upravo Petar obilazi i utvr- 
đuje sve kršćanske općine. 

Nigdje ne čitamo, da su apostoli bili nezado- 
voljni takovim Petrovim (držanjem. A kako bi i 
bili nezadovoljni, kad su znali, da je njihov ljub- 
ljeni učitelj upravo Petru dao i prvu i najvišu vlast 
u Crkvi. 

Petar je bio rimski biskup. — »Prije otprilike 
19 stotina godina unišao je jedan čovjek stranac 
u Rim. Unišao je gotovo neopažen. Unišao je po- 
sve tiho u taj silni i svemu svijetu 'poznati carski 
grad Rim. Unišao je bez ikakve moći i bez kakva 
ugleda. A dolazio je taj stranac izdaleka sa Istoka. 
Jedan siromašan ribar iz Galileje... I on, taj si- 
romašni ribar, koji eto sad ulazi u Rim, bio je 
apostol Isusov, pa dolazi sada kao poslanik Božji 

. . . I usadi svoj pastirski štap u rimsku zemlju 
ispod Kapitola. I svoju pastirsku stolicu postavlja 
.... usred sjajnih poganskih hramova i carskih 
palača. I uze Petar propovjedati Evanđelje Pro- 
petoga. On polako i pomalo prikuplja oko svoje 
učiteljske stolice prvu općinu vjernika. On tako 
osniva Rimsku crkvu, on, prvi Biskup Rimski. I 
punih 25 godina upravlja Petar ovom {Rimskom 
Crkvom.« (Iz korizmene okružnice nadb. Dra Iva- 
na šarića god. 1923.) 

Je li to važno, da je sv. Petar bio baš rimski 
biskup? Jest, to je vrlo važno ustanoviti, a potreb- 
no je napose naglasiti, jer je bilo protestanata, 
koji su tvrdili, da sv. Petar nije nikad bio u Rimu. 

Međutim, tko ima imalo dobre volje, pa ispi- 
tuje starine, -ne će tako govoriti. U Rimu se poka- 
zuje tamnica Petrova, njegove verige (okovi, lan- 
ci), mjesto gdje je razapet i pokopan, nad kojim 
mu je mjestom u čast sazidana crkva pred 16 sto- 
tina godina. 

Papa Klement (treći iza sv. Petra) pišući krš- 
ćanima u Korint govori o Neronovu progonstvu, 
te kako su Petar i Pavao umrli u Rimu. — Isto za- 
ključujemo iz pisma antiohijskog biskupa sv. Igna- 
cija, što je 107. bio mučen. — Biskup u Galiji, sv. 
Irenej, iz 2. stoljeća, pobija neke krivovjerce i po- 
ziva se na nauk rimske crkve, koju su osnovali 
Petar i Pavao. • — Da je sv. Petar bio u Rimu svje- 
doči i sv. Jeronim, pa carigradski biskup sv. Ivan 
Zlatousti, koji je propovijedajući u Antiohiji ka- 
zao, da je sv. Petar bio u Aintiohiji učiteljem, ali 
da je odatle otišao u Rim. Isti sv. naučitelj tu- 
mačeći prije navedene riječi sv. Mateja: »Prvi Si- 
mon« — kaže da to znači »načelnik, starješina apo- 
stola«. 

Bogoslovi istočne (pravoslavne) crkve prizna- 
ju, da je sv. Petar bio u Rimu, nabrajajući apo- 

stole i oni stavljaju uvijek sv. Petra na prvo mje- 
sto, ali ne će da mu dadu onu čast, koju mu je 
dao Krist, kako gore vidjesmo. 

Papa je nasljednik sv. Petra. — Kako Crkva 
ima da traje do konca svijeta, i poslije smrti sv. 
Petra, posve je prirodno, da ona mora imati po- 
glavicu, doklegod bude postojala. Iza Petrove smrti 
mora da dobije drugog onakova poglavara. Zato 
vlast, koju je Petar primio od samog Isusa Krista, 
prelazi na njegova nasljednika na biskupskoj sto- 
lici rimskoj, i to na taj način, da su to kršćani već 
od prvih vremena posve dobro znali. O tom imamo 
mnogo nesumnjivih pismenih dokaza, baš iz tih 
najstarijih vremena. Kadgod se je gdje pojavilo 
kakvo krivovjerje, tražio se je pravi nauk od cr- 
kava, što su taj nauk primile od apostola, a to se 
najlakše ustanovilo, da su se biskupi obraćali na 
rimskog biskupa, i što je on rekao, primili su kao 
da je rekao sam sv. Petar, dapače sam Isus Krist. 

To je uvjerenje, da je rimski papa nasljednik 
sv. Petra, tako staro, kako je stara i crkva. Nikad 
nije bilo vremena, da se u to nije vjerovalo. Nitko 
ne može pokazati, kako je to vjerovanje počelo. Ne 
može se ni za jednoga papu reći, da se je on prvi 
počeo smatrati Petrovim nasljednikom. Od prvog 
pape iza sv. Petra držalo se po svem kršćanskom 
svijetu, da je on Petrov nasljednik. Nije to vjero- 
vanje kasnije počelo, niti je kada prekinuto. Eno 
i naših svetih slavenskih apostola, sv. Ćirila i Me- 
todija! Ne poziva ih na opravdanje biskup Cari- 
grada, nego biskup u Rimu, papa Nikola. A kad 
je on umro — prije nego su sveta braća k njemu 
došla — priznaju oni njegova nasljednika, papu 
Hadrijana, za svoga starješinu, te mu sve razložiše 
i s njegovim odobrenjem, posvećen od njega za 
biskupa, vraća se sv. Metodije u svoju Moravsku, 

šta bi bila Crkva bez sv. Petra? Zgrada bez 
temelja, država bez vrhovne glave, kuća bez klju- 
ča, roj pčela bez matice, stado bez pastira, narod 
bez vođe, lađa bez kormilara. Kad je pak Petar 
bio potreban apostolima, koji su slušali samoga 
Krista, kako da ne će trebati drugim kršćanima? 
Zar ne trebaju pogotovu vođe obični kršćani, koji 
su daleko od svetosti, a ne vidješe i ne čuše Spa- 
sitelja? 

A tko si je ikad drugi usudio prisvojiti naslov 
nasljednika Petrova? Trebali su apostoli poglavi- 
cu, trebaju ga i ostali kršćani. Apostolima u prvoj 
Crkvi bijaše poglavica sv. Petar. Iza njegove smrti 
mora biti drugi poglavica. A tko je taj? Samo na- 
sljednik Petrov. A papa je rimski naslijedio sv. 
Petra; ne samo kao rimski biskup, nego i kao po- 
glavar cijele Crkve. Sv. Ivan apostol živio je dugo 
iza sv. Petra, pa opet iza Petrove smrti, biskupa 
rimskog priznavahu poglavarom Crkve, a ne sv. 
Ivana. Pa kad Crkva treba vidljiva poglavara, taj 
poglavar može biti samo papa u Rimu. 

3. Papinstvo. 

Papinstvo je prema tome božanska ustanova i 
njegova je prvotna zadaća duhovna: papa kao na- 
mjesnik Kristov ima da vodi i upravlja Crkvom u 
pitanjima vjere, ćudoređa i reda ili stege (disci- 
pline). U tim je stvarima papa nepogrešiv, kada 
kao vrhovni naučitelj nešto izjavi. Kao čovjek može 
se on u ljudskim stvarima prevariti; može imati i 
svojih osobnih pogrešaka. Pa kad mi katolici ka- 
žemo, da vjerujemo u nepogrešivost i neprevarlji- 
vostPapinu, ne ćemo tim reći, da se on ni u čemu 
ne može prevariti. Nego to znači, da papa kao vr- 
hovni učitelj ne može proglasiti krivog članka vje- 
re; kad prosuđuje kao vrhovni učitelj, šta je gri- 

jeh, a šta je dopušteno, ne može se ni u tom pre- 
variti. 

Ali papinstvo nema samo vjerskog značenja, 
niti je javni papin rad ograničen samo na crkvu 
katoličku. Ime papa usko je skopčano s poviješću 
cijeloga svijeta; malo je koji narod na svijetu, a 
da nije makar u kojem razdoblju bio u vezama s 
poglavarom katoličke crkve, pa makar taj narod i 
ne bio katolički. 

Velika su i mnoga djela napisana na stranim 
jezicima o tome, šta su pape bili raznim narodima. 
Učeni sinjski franjevac o. ivo Mark^.ić napisao je 
takovu knjigu o radu papa među Slavenima; zagre- 
bački svećenik Kocijanić izdao je pred par godina 
takovu knjigu s obzirom na same Hrvate; dosta se 
toga nalazi u dvima novijim knjigama prof. Grgeča 
(»Sveta Hrvatska« i »Kod namjesnika Kristova«). 
Mi ćemo Hrvati god. 1941. proslaviti rijedak jubi- 
lej: tada će biti trinaest stotina godina, kako smo 
stupili u veze sa Svetom Stolicom. Naši su biskupi 
upravo ovih dana objavili svoju zajedničku posla- 
nicu, u kojoj su osvijetlili najsvjetlije časove naše 
povijesti, koja je najuže skopčana s onom stijenom, 
što se zove Petar i s Crkvom, koja je na toj stijeni 
sazidana. — Pa ni srpski nijedan povjesničar pi- 
šući o povijesti svoga naroda ne može šutke preći 
preko činjenice, da su srpski vladari — premda dru- 
ge vjere — bili u tijesnim vezama s Papom. 

To je sve bilo u davna i skora vremena! A 
danas pogotovo svaki narod i svaka skoro država 
održava prijateljske veze s Papom, izuzevši dvije 
tri države, u kojima su po pripušten ju Božjem za- 
vladali ljudi nadahnuti duhom mržnje, samoljublja 
i oholosti. Ali proći će i ta kušnja, jer kolika je 
razlika između javnoga mišljenja o papinstvu i 
Crkvi recimo u Francuskoj i Engleskoj spram skoro 

neprijateljskog držanja pred nekoliko desetaka go- 
dina! 

Ne smijemo prešutjeti zasluga rimskih papa na 
polju znanosti, umjetnosti i svake grane ljudske kul- 
u ^ e j . 1 j a( ?^ raz ^ e * v Današnja uljudba (civilizacija) 
svijeta djelo je kršćanstva i Crkve, a Papa je prvi 
među svima, koji vjeruju u Krista, pa kad kažemo 
Crkva, mislimo i na papu, a kad reknemo Papa ra- 
zumijevamo i crkvu, kojoj je on na čelu. Ne ćemo 
omalovažiti i podcijeniti i druge, koji učiniše nešto 
za prosvjetu; nijesmo tako tijesna srca, da ne bi- 
smo priznali i drugim vjerama i njihovim poglavi- 
cama stalne zasluge za kulturu. Ali gdje je vjerska 
zajednica, koja je to činila dvije hiljade godina? 
Koja je to crkva, koja širi kulturu po svemu svijetu 
ne ograničavajući se na ovaj ili onaj narod ili kraj 
svijeta? To je samo katolička t. j. opća crkva. A tom 
Crkvom ravnaju pape kao namjesnici Onoga, koji je 
svijetu donio nov zakon ljubavi prema bližnjemu, 
pa bio nam prijatelj ili neprijatelj. 

Lijepu je knjigu o zaslugama papinstva preveo 
pokojni sarajevski svećenik, Dr. Ivan Dujmušić 
(Papinstvo Rimu, Crkvi i civilizaciji — dobiva se 
kod Akademije Regina Apostolorum u Sarajevu). 
Učeni pisac Mourret piše u njoj: »Papinstvo... ti- 
jekom vjekova jednako njeguje sve, što podiže 
osobnu vrijednost ljudi, što doprinosi vezi obitelji i 
domovina, što olakoćuje miran im odnošaj i uza- 
jamno potpomaganje. S toga ćemo vidjeti, da vrhov- 
ni glavar Crkve poradi svojega božanskog posla- 
nja ne samo sebi pripisuje čisto duhovno prvenstvo 
nad knezovima i narodima kršćanskim, nego da i 
dragovoljno prihvaća vlast suditi o dobrima na- 
ravnoga reda.« 

II. POMOĆNICI POGLAVARA CRKVE. 

1. Biskupi i svećenici. 

Kao što su uz sv. Petra pojedini apostoli uprav- 
ljali pojedinim dijelovima Crkve, tako po odredbi 
Božjoj biskupi imadu vlast upravljati Crkvom kao 
pravi nasljednici apostola, ali samo u zajednici s 
papom i pod njegovom vrhovnom upravom. Vlast se 
papina proteže na cijelu crkvu po svemu svijetu, 
a vlast pojedinih biskupa samo na neki određeni 
dio crkve, koji se zove biskupija, a granice bisku- 
pije postavlja vrhovni glavar Crkve, papa; on uje- 
dno i imenuje biskupe. Biskupima pomažu u službi 
svećenici, koji po biskupovoj naredbi i ovlasti vrše 
razne službe, bilo kao župnici ili duhovni pomoćnici 
(kapelani), bilo kao vjeroučitelji u školama, bilo 
u kojoj drugoj potrebitoj službi. 

Potrebitu vlast i posebnu milost za svoju službu 
primaju biskupi i svećenici po sakramentu sv. reda. 
Svećenici vrše svoju vlast po naredbi i ovlasti svo- 
ga biskupa, a biskupi pod upravom i u zajednici 
sa sv. Ocem Papom. 

No osim ovih pomoćnika diljem čitavog svijeta, 
ima papa i druge pomoćnike, koji su neprestano 
uz njega, a pomažu mu jedni u upravi rimske bisku- 
pije, a drugi u upravi vaskolike crkve katoličke. 
Kako se crkva katolička širila i rasla brojem čla- 
nova, sve je više rastao i broj takovih pomoćnika. 

2. Kardinali. 

Prvi su papini pomoćnici kardinali, koje tako- 
đer imenuje sv. Otac Papa i dodjeljuje im razne 
službe i zadaće. Po sadašnjem zakonu može kardi- 
nala biti najviše 70 (sada ih ima samo 61), a veći- 
nom su biskupi, ali ih ima nekoliko (većinom 14 
njih), koji nijesu biskupi, nego samo svećenici. 

Neki kardinali stalno borave u Rimu, a drugi su po 
raznim zemljama svijeta. U Rimu ih je stalno kako 
kada; zna ih biti i 40, a nekada je broj njihov pao i 
na 25. Pred nekoliko desetaka godina bio je i zagre- 
bački nadbiskup kardinal; mnogo se govorilo za 
pokojnog vrhbosanskog nadbiskupa Dra Stadlera, 
da će postati kardinal; nadamo se da će opet u 
doglednoj budućnosti koji naš biskup postati kar- 
dinalom. — Starije hrvatske knjige zovu kardinale 
stožernicima, jer su oni kao stožeri katoličke crkve. 
Kardinalima se kaže »uzoriti gospodin«, kao što 
se biskupima rekne »preuzvišeni«. Njihova je obična 
nošnja crna reverenda sa crvenim obrubom; ako 
su redovnici, nose i dalje svoju redovničku haljinu. 
Kod svečanih zgoda nose posve crveno odijelo i 
crven šešir. 

Svi su kardinali podijeljeni u tri reda; u prvo- 
me redu šest kardinala, koji su biskupi u okolini Ri- 
ma (suburbikarni biskupi); među njima je prvi bi- 
skup grada Ostija, koji ima naslov »dekan kardinal- 
skoga zbora«; u drugom su redu ostali kardinali- 
biskupi (može ih biti najviše 50), a u treći red ide 
onih 14 kardinala, koji nijesu biskupi. 

Kardinali su najprvi savjetnici sv. Oca Pape. 
Oni moraju izvješćivati papu ne samo o svojoj bi- 
skupiji, nego moraju poglavaru crkve biti u svemu 
pri ruci. Ako nijesu stalno u Rimu, moraju pismeno 
stajati u neprekidnoj vezi sa sv. Ocem, koji im opet 
povjerava naročite važne zadaće. Kardinale bismo 
mogli nazvati crkvenim prinčevima ili nasljednici- 
ma prijestolja, jer između njih se već stoljećima 
bira papa. 

3. Sv. kongregacije. 

U samom pak Rimu postoji više crkvenih od- 
bora, koji se zovu svete kongregacije ili zborovi. 
Kao što uz vladara države ima ministarstvo za voj- 

sku, pa za suđenje, drugo opet za škole, treće za 
gradnje, drugo za građansku upravu zemlje — tako 
i vrhovna crkvena uprava ima te razne zborove. 
Jedan se zbor brine širenjem vjere među poganima, 
drugi ima na brizi redovnike i biskupe, treći pro- 
glašuje među ostalim, koje su knjige protivne vjeri 
ili moralu; jedna kongregacija ispituje, kad treba 
proglasiti nekoga blaženim ili svetim. Njoj će u ru- 
ke doći i molba, da se Petar Barbarić proglasi bla- 
ženim, a bi. Nikola Tavelić proglasi svetim, a i 
Slovenci će ove godine zamoliti, da se povede po- 
stupak o proglašenju blaženim biskupa Slomšeka. 

Na čelu svake od tih sv. kongregacija ili zbo- 
rova stoji jedan kardinal kao pročelnik dotičnog sv. 
zbora, članovi su tih sv. kongregacija samo kardi- 
nali, a njima su dodani kao savjetnici i pomoćnici 
učeni i sveti svećenici, bilo svjetovni bilo redovni; 
u nekim kongregacijama ima dapače i svjetovnjaka 
savjetnika. Ove kongregacije rješavanju razne mol- 
be, žalbe i predloge iz svega katoličkoga svijeta, 
pa i same od sebe vijećaju o potrebama Crkve i 
sve važnije zaključke podnose sv, Ocu na odobre- 
nje i potpis. Sada ima 17 takovih raznih kongre- 
gacija. 

Sv. Otac Papa kadikada izmijeni rimskim kar- 
dinalima službe. Samo jedna je služba skoro doži- 
votna, služba »kardinala komornika sv. rimske 
crkve« (zovu ga i prema talijanskom: kardinal- 
kamerlengo). On se smatra kao prvi među kardi- 
nalima i najviše odlučuje za vrijeme između smrti 
jednoga pape i izbora drugoga pape. 

4. Druge crkvene ustanove. 

Osim svetih zborova ima vrhovna crkvena 
uprava razne druge ustanove, koje nose razna ime- 
na: komisije, crkveni sudovi, otpremni uredi, tajni- 

štva, rota, penitencijarija, senjatura pravde, apo- 
stolska komora itd. Kad se sjetimo da Crkva Kato- 
lička ima 400 milijuna članova, i da oni živu uz još 
više milijuna ljudi drugih vjera — onda se ne ćemo 
nimalo čuditi, što je na vrhovnoj crkvenoj upravi 
potrebno toliko ljudi. Kudikamo manje države od 
Crkve trebaju mnogo veći upravni aparat od najve- 
će države — Crkve. 

Radi potpunosti valja spomenuti i crkvene sa- 
bore, koji također spadaju u vrhovnu crkvenu 
upravu. Ali više o njima ne ćemo govoriti, jer nijesu 
tako u uskoj vezi s predmetom, koji ova knjižica 
obrađuje. 


5. Jedinstvo uprave. 

U crkvi je katoličkoj jedinstvo vjere: svagdje 
na svijetu isti su članci vjere, isto vjerovanje. Ista 
je nauka o ćudoređu, o onom, što je dobro, a što 
je zlo. Ako se pojedinci razilaze u vjerovanju ili u 
shvaćanju o dobru i grijehu, onda ili su neupućeni 
u svojoj vjeri ili hotimice iskrivljuju nauku ili pak 
ne znaju razlikovati, što je članak vjere, a šta je 
nebitna okolnost. No autentični, ovjerovljeni tumači 
crkvene nauke i knjige o crkvenoj nauci naučavaju 
potpuno isto među crncima, što nedavno upoznaše 
Krista, kao i među najstarijim narodima nekada- 
šnjeg rimskog carstva. 

A uz jedinstvo vjere u Crkvi je našoj i jedinstvo 
uprave. Baš ova središnja uprava i ovaj veliki 
upravni aparat omogućuje tu veličajnu jedinstve- 
nost. Jedan učeni protestant, Harnack, napisao ie 
ove riječi: »Rimska je crkva najopsežnija i najsil- 
nija, najzapletenija, a ipak najjedinstvenija tvorba, 
što ju je ikad povijest stvorila.« 

Nama je papa ne samo časni predsjednik crkve, 
on nam je vrhovni učitelj; a ne samo to, nego i 

najviši zakonodavac i najviši sudac. Nema zakoni- 
ka, koji se proteže na sav svijet, a papa Bene- 
dikt XV. izdao je 27. V. 1917. nov crkveni zakonik 
za svu katoličku crkvu. Godinama se radilo na tom 
zakoniku, a kad je proglašen, primljen je bez pro- 
svjeda od istoka do zapada, od sjevera do juga. Po 
tom zakoniku upravlja papa sa svojim pomoćnici- 
ma velikom današnjom Crkvom. U ime Božje, u ime 
Kristovo vlada on Kraljevstvom Kristovim. Jedna 
vjera, jedan duh ljubavi, jedan zakonik i jedan po- 
glavar, pa i jedinstvena uprava. 

Osnivač Crkve Bog i čovjek; njegov namjesnik 
čovjek i namjesnik Boga. Krist je kao sakrio za 
neko vrijeme svoju božansku narav, a papa ostaje 
doduše čovjek, podložan i pogreškama, izložen i 
bolesti i umoru, podvrgnut zakonu smrti — ali ga 
vodi Duh Sveti, postaje pećinom, dobiva ključeve 
kraljevstva nebeskoga; ima vlast vezati i razrješi- 
vati na zemlji, a da se to prizna i na nebu. 

I ne mijenja se »kurz« s promjenom na papin- 
skom prijestolju; jer je Krist jedan i jedna vjera. Da 
završimo opet riječima jednog protestanta, Karla 
Lechnera: »Bog je po papinstvu učinio takva čude- 
sa, da se preko toga ne može preći . . . O toj pećini 
su se doista razbili valovi naroda. U tom je jedin- 
stvu neobična snaga . . . Takav organizam kao što 
je njezin, ne može još jedamputa nastati na ovoj 
zemlji.« 

III. SJEDIŠTE VRHOVNOG POGLAVARA CRKVE. 

Svaki zakoniti nasljednik sv. Petra na stolici 
rimskoj ujedno je i njegov nasljednik u upravi ci- 
jele Crkve Katoličke. Gdje se pak nalazi i gdje 
boravi rimski biskup, nije toliko važno. Očito je da 
ljudska sila može biskupa rimskog ukloniti iz Rima 
— pa zar da reknemo, da tada nema crkva svoga 

poglavara? Vlast papi ne može oduzeti nijedan čo- 
vjek, jer mu je nijedan nije dao. Imamo primjera i 
u svjetskoj povijesti, da su vladari zadržali svoju 
vlast i izvan svoje države. Za vrijeme svjetskoga 
rata kralj Srbije zadržao je svoju čast i vlast prem- 
da je bio izvan svoje zemlje, koju mu je bila zapo- 
sjela neprijateljska vojska. Tako su i neki pape bili 
izvan Rima. Sv. Poncijan bio je prognan na Sar- 
diniju, a sv. Martin nasilno uklonjen iz Rima, no ni- 
jesu zato prestali biti poglavarima Crkve. Tako su 
uslijed teških prilika kroz nekoliko godina pape sto- 
lovali u francuskom gradu Avinjonu (Avignon). 

1. Grad Rim — papin grad. 

Ipak je zapravo grad Rim jedina prava prije- 
stolnica papina. Tamo je biskupovao sv. Petar, ta- 
mo su bili do današnjega dana skoro svi pape; iz- 
nimke su vrlo rijetke. Jer je on sjedište poglavara 
sv. crkve katoličke, zovu ga i »sveti Rim«, »sveti 
grad«; jerbo je grad star preko 2.000 godina, a sve 
kad bi grada Rima i nestalo, papa će se zvati »bi- 
skupom Rima«, zovu ga zato »vječnim gradom«. 

Grad Rim pun je starina, krcat umjetninama i 
važnim knjigama i spisima, sjedište je talijanske 
vlade. Tamo dolaze godišnje stotine i stotine hilja- 
da stranaca. Od njih neki dolaze radi ovog ili onog, 
ali najveći broj ne privlače ni poganske starine, ni 
umjetnine, ni muzeji, ni knjižnice, ni građevine faši- 
stičke Italije, pa ni ova ni ona svjetska ličnost. Zar 
oni Crnci iz Australije, zar oni Japanci, pa Kitajci ili 
Indijci dolaze radi spomenika Garibaldijeva ili da 
slušaju vođu talijanskoga naroda? Ne! Njih pri- 
vlači kršćanski Rim, papinski Rim. Ne privlači ih 
Rim poganskih careva, nego Rim onih, koje su oni 
progonili; ne privlače toliko djela starih umjetnika, 
koliko onaj, čiji su predšasnici dali izvesti te umjet- 

nine; ne zanimaju ih toliko oni muzeji i knjižnice, 
koliko oni sto su ih skupili i ustanovili; nijesu do- 
šli radi kraljevskoga Rima, nego radi papinskoga 
Rima. 


2. Papinska država. 

Nekad je papa imao i svoju prilično veliku 
državicu, ali mu ju je ljudska sila oduzela i on je 
postao politički zarobljenik, ali je i dalje vladao 
milijunima duša. Posljednji su pape od svog izbora 
za papu, pa do svoje smrti proveli u Vatikanu, ni- 
kud dalje nijesu išli. Lav XIII. bio je tako 25 godina 
u Vatikanu, a da nije nikad stupio na zemljište ni 
grada Rima (osim vatikanskoga vrta), a kamo li 
dalje! No i ta je nepravda popravljena za pokojnog 
pape Pija XI. Već se za njegova predšasnika Bene, 
dikta XV., utirao put k sporazumu između talijan- 
ske države i poglavara Crkve, te za Pija XI., dne 
11. II. 1929. bi potpisan sporazumni ugovor između 
talijanske vlade i sv. Oca Pape. (Papa Pijo XI. 
umro je, kad se je točno navršilo 10 godina od pot- 
pisa toga pakta). Tim je .ugovorom vraćen papi 
malen dio nekadašnje crkvene države. Malen je to 
dio Rima, nije velik ni pola četvornog kilometra 
(44 hektara =r 73 jutra 440 dunuma) ali u njemu 
je papa samostalan vladar; nitko si više ne prisvaja 
nikakvih prava nad papom i članovima vrhovne 
crkvene uprve. Ta mala papinska državica (Citta 
del Vaticano — Vatikanska država) ima sva prava 
samostalne države. Maleno je to zemljište, ali pre- 
ma riječima samog Pija XI. ono je najveće na svi- 
jetu, ako se ima na pameti bogatstvo uspomena, 
relikvija, umjetnosti i znanosti, što posjeduje. Na te 
papine riječi nadovezuje prije spomenuti pisac 
Mourret, da je ta državica velika i po velikim doga- 
đajima, za koje je određena, jer ć^ je tamo odr- 

žavati crkveni sabori i izbori papa; velika je ona 
i po nauci i upravi, koja će izlaziti iz toga posve- 
ćenoga kutića zemlje, da svijetli i ravna katolicima 
čitavoga svijeta. 


3. Vatikan. 

Grad se Rim prostro na sedam brežuljaka i 
po ravnici ispod njih, s obe strane rijeke Tibera. 
Jedan od tih brežuljaka zove se Vatikan, a na nje- 
mu su zgrade, gdje prebiva poglavar Crkve Kato- 
ličke, i gdje su smješteni uredi svih onih sv. kon- 
gregacija i ureda, o kojima je prije bilo govora. 
Nije to jedna zgrada, kako se to obično misli, nego 
skup zgrada, međusobno povezanih, ali im se obi- 
čno daje jedno zajedničko ime — Vatikan. 

Već spomenuti car Konstantin Veliki (rodom iz 
Niša u današnjoj Srbiji) poklonio je papi sv. Sil- 
vestru I. tzv. lateransku palaču, u kojoj su pape 
prebivali oko hiljadu godina. U isto vrijeme sagra- 
đena je na Vatikanu crkva sv. Petra i uz nju s obe 
strane također po jedna palača, gdje su pape kadi- 
kad boravili. Od god. 1309. — 1376. morao je rimski 
papa stolovati u francuskom gradu Avinjonu; to se 
vrijeme u povijesti zove »avinjonsko ropstvo (su- 
žanjstvo)«. Kad se papa opet mogao vratiti u Rim, 
nastanio se godine 1376. na Vatikanu, no odmah 
slijedeće godine izgori lateranska palača za pape 
Grgura IX. i od onda postade vatikanska palača je- 
dino papino prebivalište. No tijekom godina uvijek 
se nešto donagrađivalo tako, da je to danas skup 
mnogih zgrada, ali posve jedna uz drugu, te se do- 
nekle može smatrati jedinstvenom zgradom. I te 
zgrade zauzimaju velik prostor. Pod njima je 30 
dunuma tla (5 jutara), a dvorišta među zgradama 
zapremaju 25 dunuma (4 jutra). U Vatikanu ima oko 
1.000 prostorija: soba, dvorana i kapela. 

U njemu su raznovrsni uredi vrhovne crkvene 
uprave, te stanovi, jer Vatikan ima stalno preko 500 
stanovnika, a ima i svog posebnog župnika (cije- 
la Vatikanska država ima oko 1.100 stanovnika). U 
Vatikanu su mnogi muzeji sa zbirkama kipova, sli- 
ka, svakovrsnih novaca, raznih starina, te misijski 
muzej. U Vatikanu su hiljade i hiljade svezaka spi- 
sa iz najstarijih vremena do danas (arhivi), pa ve- 
like dvorane s knjigama; ima ih preko 50.000 sta- 
rih, rukom pisanih, a blizu pola milijuna svezaka 
štampanih knjiga (Vatikanska knjižnica). I arhivom 
i knjižnicom upravlja po jedan kardinal s potrebnim 
pomoćnicima. U njima će se naći uvijek velik broj 
učenih ljudi svake vjere i jezika, koji proučavaju 
spise i knjige. 

4. Crkva sv. Petra. 

Središte je Rima i potom središte svega kršćan- 
skoga svijeta crkva nad grobom prvaka apostol- 
skog, crkva sv. Petra, gdje injegov nasljednik obav- 
ija svečane čine bogoslužja. 

Nad grobom sv. Petra sagradio je crkvu već 
car Konstantin Veliki, koji je prvi dao kršćanima 
slobodu vjere. No to je bilo pred 16 stotina godina. 
Ali ta je crkva s vremenom počela propadati, te 
se god. 1506. počelo s gradnjom nove crkve. Izmi- 
jenilo se tijekom godina više graditelja, a na Novu 
godinu 1547. preuze gradnju Mikelanđelo, jedan od 
najvećih građevnih majstora svijeta. Iza njegove 
smrti radila su na crkvi još 3 — 4 umjetnika, te ko- 
načno 18. IX. 1626. bi posvećena prva crkva kršćan- 
stva. Gradnja je crkve trajala 120 godina, a stajala 
je 130 milijuna forinti. Crkva je silno velika: može 
u nju stati 80.000 ljudi i tim označuje veličinu 
crkve katoličke, koja ima da obuhvati sve ljude. 
Crkva ima u temeljima oblik križa, a križ je temelj 
naše vjere. 

Crkva zauzima 21 dunum zemljišta (točno 
21.190 m2 = 2.1 hektara ili 3y 2 jutra); visoka je 
127 m, dugačka 187 m, široka 62i/ 2 m. Glavni su 
stupovi u crkvi toliki, da trebaš napraviti 100 ko- 
raka, dok ga obiđeš, a oko 50 koraka da obiđeš one 
manje stupove. Okolo, iznutra, ima više odjeljaka 
u crkvi, kapela, ali su one velike kao naše prosje- 
čne seoske crkve. 

U ovoj se crkvi čuvaju tjelesa i moći mnogih 
svetaca: tijelo sv. Petra, sv. šimuna i Jude Tadeja, 
glava sv. Andrije i sv. Luke; tjelesa 37-orice papa; 
sv. Ivana Zlatoustoga i sv. Grgura iz Nazijanza, te 
mnogobrojnih mučenika. 


IV. KAKO SE BIRA PAPA. 

Čim koji papa umre odmah počnu priprave za 
izbor novoga pape. Nije se papu uvijek izabiralo 
onako kao danas. Samo je po sebi jasno, da u prva 
vremena, kad su se kršćani krili u podzemnim kata- 
kombama, makar da se samo Bogu pomole — da 
se onda nije mogao obavljati izbor ovako kao da- 
nas. Poslije su pak neki vladari, koji su bili veoma 
zaslužni za širenje kršćanske vjere, imali neka pra- 
va kod izbora. Ima pak već nekoliko stotina godi- 
na, što se izbor obavlja više manje jednako, pa će- 
mo ovdje opisati, kako je izabran današnji papa. 

1. Tko bira i tko može biti izabran. 

Dandanas prema crkvenim zakonima imaju pra- 
vo papu birati samo kardinali; takav je zakon po- 
stavio papa Aleksandar III. još god. 1179. Drugi 
crkveni dostojanstvenici ništa se ne mogu stavljati 
u taj posao, a ni svjetski vladari ni mogućnici ne 

smiju se ništa miješati u ovaj tako važni posao 
Crkve. — Kardinali bi mogli i između sebe neke 
odrediti, pa da njih nekoliko izabere papu, ali obično 
dođu na izbor svi kardinali, koji samo mogu doći, 
i svi glasuju. 

U crkvenom zakonu ne piše, da se mora za 
papu izabrati samo kardinal; mogao bi biti izabran 
i koji biskup, pa i svećenik, pa i svaki običan kato- 
lik. Ali od god. 1378. postalo je običajem pravilo, 
da se bira samo kardinal, da bude iz Italije, da 
ima najmanje 55 godina i da nije u rodu s nikakvim 
svjetskim vladarom. 

Ipak cijela Crkva katolička na neki način su- 
djeluje kod papina izbora. Svećenici po svem kato- 
ličkom svijetu imadu u sv. misi da mole posebne 
molitve za sretan izbor; i s vjernicima se ima u to 
ime obaviti barem jedamput javna molitva; osim 
toga se vjernicima stavlja na srce, neka se nepre- 
kidno i ustrajno mole Svevišnjemu, da On, koji čini 
da je u visinama sve složno, učini, te se i srca 
kardinala slože, pa da izbor izvrše brzo, složno i 
da bude koristan spasenju duša i dobrobiti cijeloga 
svijeta. 


2. Gdje se obavlja izbor. 

Izbor se obavlja u Vatikanu, ali u posebnim oda- 
jama, koje su u vezi sa papinom Sikstinskom ka- 
pelom. Te se odaje moraju prije izbora posebno 
preurediti. Dok traje izbor, nitko u te prostorije 
ne smije ni unići niti iz njih izaći (osim da bi u nji- 
ma netko umro). Kad te prostorije budu uređene za 
izbor i odijeljene od ostalog svijeta, zovu se onda 
konklave, a to bi se hrvatski moglo reći »zatvor«, 
kao što i jest neka vrsta zatvora. 

Nijesu dakle stalne prostorije za konklave, a 
niti se baš vazda iste prostorije preudese za kon- 

klave. Svaki kardinal dobije za sebe jednu sobicu, 
a po jednu opet za svoga tajnika (svećenika) i po- 
služnika. Sve su sobice po prilici jednake, i u njima 
skoro jednak namještaj, posve jednostavan: kre- 
vet, umivaonik, sto i nekoliko stolica. Kockom je u 
nedjelju dne 26. veljače odlučeno, komu će koja 
sobica dopasti. Velik je broj zidara imao pune ruke 
posla, jer je od hodnika trebalo pregrađivati sobi- 
ce; mnogi su uredi bili premješteni, jer treba na- 
praviti oko 200 — pa makar i malih — prostorija! 

Samo glasovanje ili točnije predavanje pisme- 
nih glasovnica biva u Sikstinskoj kapeli; o tom ka- 
snije. U njoj su oko zida namjestili toliko ljubičasto 
obloženih sjedala, koliko je kardinala; tamo su me- 
tnuli i peć, a dimnjak, visok 15 metara, izveli kroz 
prozor na trg sv. Petra. U toj će se peći spaljivati 
glasovnice. Pred svakim je sjedalom stolić s pribo- 
rom za pisanje, pečatom i svijećom. 

čim je umro papa Pijo XI. odmah su se sa- 
stali kardinali u Rimu i oko Rima, da odrede što tre- 
ba za ukop, a tako isto da izdaju prve odredbe gle- 
de izbora; i tako su se sastajali svaki dan. Tim je 
sastancima predsjedao dekan kardinalskoga zbora, 
Njeg. Uzoritost Granito di Belmonte. Briga za kon- 
klave spada ponajviše na dvojicu; maršala konklava 
i komornika sv. rimske crkve. Kad počne izbor ko- 
mornik je i sam unutra, jer je to uvijek kardinal; 
ovaj puta je to bio baš sadašnji papa; maršal kon- 
klava nije svećenik i on vazda ostaje izvan konklava. 

3. Uoči dana izbora. 

Izbor ne smije početi prije nego prođe 15 dana 
od smrti prijašnjega pape, a ne smije se čekati du- 
lje od 18 dana. Ovaj puta se čekalo potpunih 18 
dana, da bi mogli prispjeti i kardinali iz daleke Ame- 
rike. Tako su doista tri američka kardinala stigla 

baš posljednji dan. Sa zanimanjem pratili su Rim- 
ljani dolazak svakog kardinala; osobitu pažnju po- 
budio je kardinal Tappuni, sirski patrijarha. 

U srijedu ujutro, dne 1. ožujka, sabrali su se 
svi kardinali, što su bili prispjeli, u vatikanskoj ka- 
peli sv. Pavla. Kardinal-dekan, Granito di Belmon- 
te, čitao je u 9y 2 s. sv. misu u čast Duhu Svetomu; 
osim uzorite gospode kardinala prisustvovali su i 
mnogi drugi visoki crkveni dostojanstvenici kao i 
maršal sv. rimske crkve. Tajnik jednog papinskog 
ureda, Msgr. Antun Bacci (čitaj Bači), održao je 
prisutnim na latinskom jeziku govor, u kojem je 
istakao, da papa umire, ali da ne umire Onaj, koga 
papa zastupa. Ima u crkvi još pastira, ali ovdje će 
se birati pastir sviju. Ukratko je spomenuo neka 
historijska razdoblja, kada je osobito sjajno zasjala 
veličina papinstva. Sada sav svijet upire oči u kar- 
dinale očekujući njihov glas, pa neka po najboljoj 
savjesti izaberu crkvi dostojna poglavara, kakova 
traži slava Božja i spasenje ljudi. — Iza toga su 
kardinali održali posljednju pripravnu sjednicu. 

Do poslije podne već su prispjela i dva kardi- 
nala iz južne i jedan iz sjeverne Amerike, i tako su 
sva 62 kardinala bila na okupu. U 3i/ 2 sata iza 
podne svi su se našli u Vatikanu, a u 4 sata ponovo 
su se sabrali u kapeli sv. Pavla i odanle su u pro- 
cesiji pošli u Sikstinsku kapelu. Najprvo su išli kon- 
klavisti nižega reda, a za njima papin ceremonijar 
s papinskim križem, zatim pjevači, koji su pjevali 
»Veni Creator« (0 dođi, Stvorče, Duše Svet), po- 
slije njih pak kardinali; iza ovih patrijarhe, nadbi- 
skupi i drugi dostojanstvenici, koji nemaju prava 
glasa, nego su im dodijeljene razne službe za vri- 
jeme izbora. Došavši u Sikstinsku kapelu izmolip je 
kardinal-dekan molitvu Duhu Svetomu, pa su na to 
pozvani svi, koji nemaju prava ostati u konklavu, 
da se udalje. Iza toga su im pročitane odredbe 

crkvenoga zakonika glede izbora, našto su kardi- 
nali položili zakletvu; iza kako je još kardinal- 
dekan održao kratak govor, prisegli su i ostali kon- 
klavisti. -Potom su se svi razišli u svoje sobice 
osim onih, koji su određeni, da zatvore i zapečate 
sva vrata i prozore, što vode iz konklava. Izvana 
je vrata zatvorio maršal konklava, knez Chigi (či- 
taj: Kiđi), a iznutra ih je zaključao kardinal Paccelli 
(čitaj: Paćeli) kao komornik konklava. Ta će se 
vrata otvoriti tek onda, kada bude izabran novi 

papa. 

Osim kardinala zatvoreno je u konklavu još 
120 što svećenika što poslužnika, je*' svaki kardinal 
može sa sobom uzeti po jednoga tajnika (svećeni- 
ka) i poslužnika; osim toga unišlo je u konklave i 
1 1 osoba, koji će prema potrebi biti^ svima na ras- 
polaganje, a to su: o. Marchetti (čitaj: Marketi), 
isusovac, kao ispovjednik, dva liječnika i jedan ki- 
rurg, te jedan ljekarnik s dva pomoćnika, pa brijač 
i kuhari. Izbor je naime mogao i dulje trajati, jer 
je i bivalo da je trajao nedjeljama i nedjeljama, 
pa zato sve ove pripreme. 

4. Kako se glasuje. Propisi za konklave. 

Glasuje se pismeno, tajno; nika se ne zna tko 
je za koga glasovao. Uopće je cijeli izbor pape stvar 
samo savjesti i zato se isključuje ma čije uplitanje. 
Kardinali prije nego pođu na izbor nikomu ne 
smiju govoriti ni pisati, za koga će glasovati. Ako 
bi nekoji kardinal za živoga pape raspravljao o 
nasljedniku ili prije izbora obećavao nekomu svoj 
glas, bio bi tim samim isključen iz Crkve. Samo iza 
papine smrti smiju razgovarati o poslovima potreb- 
nim za izbore. Kardinali se pred izbore zaklinju, da 
do smrti ne će ništa govoriti o izboru osim onoga, 
što biva kod svakoga izbora. Samo novi papa može 

dopustiti, da se smije iznijeti, kako je tekao izbor. 
Nijedan kardinal ne smije davati kakovih obećanja 
ili iznositi svojih nacrta za rad u slučaju, da bi bio 
izabran. 

Glasuje se pismeno. Kardinalima se podijele 
tiskani listići, razdijeljeni crtama u tri dijela. Na 
g° r njem dijelu napiše kardinal svoje ime, u sredini 
napiše ime kardinala, za kojega glasa (i to promije- 
nivši svoj rukopis), a pri dnu trećega dijela napi- 
še jednu rečenicu, obično iz Sv. Pisma. Taj on li- 
stić previje tako, da se vidi samo ime kardinala, za 
kojega glasuje, a drugo ništa. Taj listić treba da se 
zapečati na dva mjesta; ali ga ne smije zapečatiti 
pečatom sa svojim imenom, nego svaki od kardinala 
mora ponijeti kakav drugi pečatnik, i tako se ni po 
pečatu ne može znati, čiji je koji listić. 

5. Izbor Pija XII. dne 2. ožujka. 

Iza 9 sati sašla su uzorita gospoda u Sikstinsku 
kapelu, gdje je kardinal-dekan čitao sv. misu, iza 
koje se izmolio himan »O dođi, Stvorče, Duše Svet«; 
prije toga je imao svaki kardinal priliku, da za 
se čita sv. misu, jer su u t. zv. »dvorani parame- 
nata« bili postavljeni brojni oltari. Iza zajedničke 
. mise uzeli su zajutrak. Dotle se je pred crkvom 
sv. Petra iskupljao silan narod, te je vojska teškom 
mukom mogla uzdržati red (v. 4. sliku). Malo pred 
11 sati sašli su kardinali ponovo u Sistinsku kapelu, 
koja je bila uređena za izbor. Svaki je kardinal imao 
uza zid sjedalo, a nad njim nebnica. Kockom je od- 
ređeno, gdje će koji sjediti. Razdijeljene su im gla- 
sovnice, kockom izvučena imena devetorice kardi- 
nala, koji će sačinjavati izbornu komisiju. Nato su 
izašli iz kapele svi, koji nijesu kardinali, te se pri- 
stupilo samom zboru. Iza oltara obješen je vezeni 
čilim (sag) sa slikom apostola na Duhove; precj 

stalnim mramornim oltarom namješten je drugi, 
drveni oltar, na njemu šest zapaljenih svijeća, te 
kalež s pliticom. Kardinali su ispunili i zapečatili 
glasovnice, te jedan po jedan pristupaju pred oltar 
noseći u podignutoj desnici glasovnicu. Došavši do 
oltara svaki poklekne i neko se vrijeme moli, a za- 
tim latinski prisegne: »Kunem se Kristom Gospodi- 
nom, koji će me suditi, da glasujem za onog, za 
koga pred Bogom držim da ga moram izabrati.« I 
metne listić na pliticu, a s nje spusti u kalež. Onda 
se nakloni križu i vrati na svoje mjesto. Tako su 
učinili svi jedan iza drugim. 

Kad su predali svoje glasovnice, trojica kardi- 
nala izmiješaju listiće i prebroje, pa metnu u drugi 
kalež, te promiješaju. Odanle ih uzima jedan od dru- 
ge trojice i sa svakog listića na glas čita ime, koje 
se vidi izvana. Pred svakim je kardinalom tiskan 
list s imenima svih kardinala i oni na njima bilježe, 
koliko je glasova za koga; a to bilježe i članovi ko- 
misije. Kad su tako pregledani svi listići, sračunato 
je, koliko je tko dobio glasova. Crkveni zakon veli, 
da je onaj izabran, koji dobije dvije trećine glasova; 
kad bi jedan kardinal dobio točno dvije trećine, on- 
da bi taj kardinal morao kazati, pod kojim je peča- 
tom njegova glasovnica, i koju je rečenicu napisao. 
Tada bi se ona otvorila, pa ako je on glasovao za 
drugoga, tada izbor vrijedi, ako li je glasovao sam 
za sebe, onda izbor ne valja, jer za sebe sama ne 
smije glasovati. Ako ima samo jedan glas više od 
dvije trećine, onda se nikakva glasovnica ne otvara. 

Budući da kod prvog glasovanja nijedan kardi- 
nal nije dobio potrebiti broj glasova, odmah se 
prešlo k drugom glasovanju, koje se obavilo kao i 
prvi puta, samo što nije ponovo birana izborna ko- 
misija, a niti je ponovo trebalo položiti zakletvu. Li- 
stiće od prvog i drugog glasovanja naticao je jedan 
od skrutatora (članova komisije) iglom na konac, 

pa kad ni drugo glasovanje nije dalo povoljan us- 
pjeh, tada su pozvani ceremonijari, koji su obavili 
nek e propisane formalnosti, a zatim se glasovnice 
kao i sve druge pisane papire sa nešto vlažne slame 
zapali u peći. I kad je oko 12i/ 2 sati narod na trgu 
sv. Petra opazio više kapele crn dim, znao je, da iz- 
bor još nije završen. 

Iza toga su kardinali otišli na zajednički ručak 
u 1 sat. Iza ručka su se neki kardinali šetali hodni- 
cima Rafaelove galerije, a neki se zadržavali u sa- 
lonima, gdje su mogli i razgovarati. Gdjekoji se je 
povukao u svoju sobicu. U 4 sata sabrali su se po- 
novo na treće glasovanje, kod kojeg je uzoriti gosp. 
kardinal Eugen Pacelli dobio najmanje 42 glasa. 

6. Iza svršenog izbora. 

Čim se ustanovilo, da je kardinal Pacelli dobio 
potreban broj glasova, pozvao je najmlađi kardinal 
Mercati (čitaj: Merkati) prefekta ceremonija Msgra. 
Respighia, koji je unišao s drugim ceremonijarima, 
da izvrši sve, što je propisano za ovu zgodu. On je 
posebnim mehanizmom sputio sve nebnice nad kar- 
dinalima, osim one nad izabranim; to je bio kao 
prvi nijemi pozdrav. Zatim su k izabranom pristu- 
pili predstojnici triju kardinalskih redova, te je kar- 
dinal-dekan, Granito di Belmonte, upitao izabra- 
noga: »Primaš li se izbora, kojim si kanonički iza- 
bran za Vrhovnog Svećenika?« Kardinal Pacelli je 
odgovorio, da se smatra nevrijednim stupiti na tako 
uzvišeno mjesto, ali prima izbor, jer smatra da je 
to volja Božja. — Ovom izjavom prestao je Euge- 
nije Pacelli biti kardinal, nego je od onoga časa 
Namjesnik Kristov na zemlji, vrhovni poglavar 
crkve katoličke, te od onog časa ima svu vlast u 
Crkvi. Zatim je upitan izabrani: »Kako hoćeš da se 
zoveš?« I novi papa odgovara, da uzima ime 
Pijo XII. 

Dotle su u pećici spaljene glasovnice, same bez 
primjese slame, i kad se u 5 s. 27 min. pokazao bijel 
dim, zavladalo je veliko uzbuđenje i radost među 
stotinama hiljada, što su na trgu sv. Petra i u po- 
krajnim ulicama čekale na rezultat izbora. Radio je 
odmah na nekoliko jezika javio, da je izbor dovršen, 
te da će kroz pola po prilici sata znati, tko je iza- 
bran. Povrh glavnih vrata crkve sv. Petra upali se 
svjetiljka, otvoriše se staklena vrata i preko naslo- 
na balkona (loggia) spustiše velik sag (čilim) — 
bijel sa širokim rubom od crvenog baršuna, a u 
sredini izvezen grb Pija IX. 

Međutim je u konklavu sastavljen zapisnik o 
izboru, našto su određeni kardinali i ceremonijari 
poveli novoga Papu u sakristiju; tamo se je novo- 
izabrani obukao u papinsko ruho i pošao prema ol- 
taru u Sikstinskoj kapeli, gdje je sjeo na prenosno 
prijestolje (sedia gestatoria). Kardinali su pristu- 
pali i poklonili mu se, ljubeći mu ruku, a papa je 
svakoga zagrlio. Kad je i to svršeno, kardinal- 
dekan natakao mu je ribarski prsten, a papa ga od- 
mah skinuo i predao prefektu ceremonija, neka 
dadne urezati ime novoga pape. 

Na trgu je sve uprlo oči u balkon, odakle se 
ima čuti, tko je novi papa. U 7 minuta iza 6 sati 
pokaza se najprije velik križ, pa kardinal Caccia- 
Dominioni (čitaj: Kača-D.) s pratnjom (vidi 5. sli- 
ku). Hiljade i hiljade ga pozdraviše kličući i ma- 
šući rupcima, a onda nastade odjednom duboka 
tišina. Kardinal progovori jasno i glasno: »Annuntio 
vobis gaudium magnum: habemus Papam. Javljam 
vam veliku radost: imamo Papu . ., .« Dalje nije 
mogao odmah govoriti, jer mu ne dadoše urnebesni 
poklici oduševljenja, izrečeni u svim mogućim jezi- 
cima. Nije to jedan narod slavio kakvu pobjedu 
niti kakvog narodnog velikana, nego članovi crkve 
katoličke, crkve općenite, kliču svom nepoznatom 

poglavaru. Ne znaju još ni tko je, ali mu kliču, jer 
ne slave njegovu osobu, nego u njemu Onoga, čiji 
je on namjesnik. Izljevi su to bezuvjetne odanosti 
ocu svega kršćanstva, pa bio to ovaj ili onaj. Tek 
kad je opet nastao tajac, nastavio je kardinal: 
». . . uzoritog i prečasnoga gospodina Eugenija. . .« 
Ni dalje nije mogao izreći, jer Rimljani su svi već 
naslutili, da će slijediti prezime njihova zemljaka i 
uzeše ponovo klicati. 1 klicanju ne bi skoro bilo 
kraja, da nijesu još željeli čuti, kakvo je ime uzeo 
novi papa. I kardinal ponovi: ». . . uzoritoga i pre- 
časnoga gospodina kardinala Eugenija Pacelli, koji 
si je uzeo ime Pijo XII.« 

Ponovne iskaze veselja i oduševljenja morali 
su utišavati preko zvučnika, jer je imao još progo- 
voriti Msgr. Tardini, koji je narod obavijestio, kako 
je izbor Papin pao upravo na njegov rođendan i 
kako je novi papa uzeo ime Pijo, jer je skoro sav 
svoj svećenički život i djelatnost proveo pod dvo- 
jicom papa toga imena. Na to je pozvao narod, ne- 
ka zapjeva pjesmu zahvalnicu. Radio je diljem sve- 
ga svijeta raznio pjevanje toga silnog naroda. Kad 
se pjevao posljednji redak, pokaza se u 6 s. 20 min. 
papinska pratnja, a dobre oči razabirale su među 
kardinalima lik novoga pape. Nasta neopisivo odu- 
ševljenje; vojska odaje počast, a hiljade poklekoše; 
daje se znak, neka se utišaju i mole Općinsku ispo- 
vijed, a novi Papa daje prvi svoj blagoslov gradu 
i svijetu (Urbi et Orbi): »Blagoslovio vas svemo- 
gući Bog — Otac i Sin i Duh Sveti!« 

S balkona se Pijo XII. vratio u kapelu, tamo 
su mu se kardinali po drugiput poklonili. Papa je 
na to izdao prvu svoju naredbu, neka se otvori kon- 
klave. Vani je već čekao maršal konklava, pa kad 
su vrata otključana iznutra, otvorena su i izvana, 
te su unišli maršal knez Chigi i državni guverner 
markiz Serafini, da prime daljne naloge. 

Sutradan, u petak, dne 3. ožujka, primio je novi 
poglavar Crkve neka poklonstva, u 11 s. sašao u 
Sikstinsku kapelu. Kardinali su sjeli na ista mjesta, 
gdje su bili za vrijeme izbora. Ispjevan je Te 
Deum (Tebe Boga hvalimo) i molitva zahvalnica, 
te molitva za papu. Poslije toga je Namjesnik Kri- 
stov progovorio preko radija cijelom svijetu; ta po- 
ruka svijetu nalazi se na drugom mjestu ove knji- 
žice (na str. 57.). 


» 


B. PAPA PIJO 




1. Od kolijevke do oltara. 

Obitelj Pacelli. Dne 2. ožujka ove godine van- 
redno je veselje obuzelo Rimljane; ima više od 200 
godina, kako je posljednji Rimljanin zasjeo 
na stolicu sv. Petra; a odonda više ni jedan do sada 
evo Pijo XII. 


SI. 1 . Roditelji pape Pija XII. 

Jer kardinal Pacelli sin je vječnog grada na 
sedam brežuljaka. Doduše obitelj Pacellia nije sta- 
rinom rimska, nego iz pokrajine Viterba, domovine 
djevice sv. Ruže viterbske. Jedan od predaka sa- 
dašnjega pape doselio je u Rim, onda još potpuno 
papinski Rim, jer je još postojala Papinska drža- 
va. Pa kad talijanska vojska 20. rujna 1870. zapo- 
vjednu grad Rim, papa se ograniči na Vatikan i na- 
stadoše teški dani za Svetog Oca. Mnogi su počeli 
otvoreno iskazivati svoju mržnju na poglavara 

Crk ve a drugi ostadoše neodlučni. Nađe se ipak 
ftN građanskih ,pa i plemićkih obitelji što 

štva M S a C i VJe h ne , Papi ‘ U teškim dani >na zatočeni- 
Em N hU Ih » crn ! ma «> a plemiće »crnim plem- 
stvom«; om se nisu stidjeli u crkvi biti u prvim re- 
dovima, a sinove su svoje davali da kod oltara 
svećenicima dvore kod službe Božje. Nijesu marili 
ni za poruge liberalaca ni buku i nerede, što ih iza- 
Petn? S ° b0dna zidari J' a i P r ed samom crkvom sv. 

... T akav kremeniti značaj bijaše i Filip Pacelli 
oji je kao odvjetnik službovao kod Svete Stolice’ 
te postao i dekanom (pročelnikom) advokatskoe 

?u r n5 Z T 0rijalnih papinih odvjetnika. Stanovao 
je u palači Taverna, u gradskoj četvrti Ponte blizu 

a s strane TibeS nego 
l! je bio Vatikan. Za družicu života uzeo si ie Vir- 

obitelji 0 ™ 2108 *’ ‘ Z iSt ° t3k ° pIemenite ' crkvi odane 

r Eugenije. Dne 2. ožujka 1876 rodi se Fi 

CeL JeC . a r’- k ° je ? a , preksutradan krstiše u crkvi sv 
sini 1 J uil Jana i dadose mu ime junačkoga karta- 
škoga biskupa, sv. Eugenija. Osim toga imena po 

rHa°K? ?^ ic aju dodadoše još i ova imena: Ma- 
ja, Josip Ivan. Krstio ga dozvolom župnikovom 
velečasni Josip Pacelli, a kumovaše mu ujak Filip 
Graziosi i tetka Terezija Pacelli. Na krstitke pozvaš? 
neke znance i prijatelje, a među njima i starog 
jednog svećenika, don Jacobaccia (Jakobačia), nf 
glasu sa svog sveta života. On nadahnut, poput 
starca Simeona u hramu jeruzalemskom, uze dijete 
na ruke i gledajući preko Tibera na kupolu crkve 
sv. Petra reče: »Jednoga će dana svi kršćani po- 
zdraviti ovog dječaka u bazilici svetoga Petra « 
Pobožni su ga roditelji, čim je prohodao, vodili 
u crkvu. Kako je u to radi trošnosti župska crkva 
sv. Celza bila zatvorena, to su zalazili u »novu 

crkvu« otaca filipina, gdje je nnogo čuo o sv. Fi- 
lipu Neriju, prijatelju djece; što je tamo čuo, to je 
usađivao u svoje miado srce i dobro pamtio sveće- 
nikove riječi. Poput mnogih dječaka i mali se Euge- 
nije znao kod kuće obući u tobože »misno ruho«, 
pa ukućanima »misu čitati«; dapače im je i «propo- 
vijedi« držao. Stric mu bio namješten kod Zbora za 



SI. 2. Papa kao dječak u oratoriju »nove crkve«. 

širenje vjere, te je znao štošta pričati o misiona- 
rima, a to je dječak osobito rado slušao. Spomenuti 
svećenici kongregacije sv. Filipa držali su kao neku 
•osnovnu školu i Eugenije je kod njih izučio osnovne 
nauke, a uz to dvorio u oratoriju kod raznih služba 
u crkvi, koliko je već mogao za svoje godine. 

Nižu gimnaziju učio je u privatnoj školi časnih 
sestara Božanske Providnosti i već kao dječak pobu- 
dio je opću pažnju umnim darovima, što ih je od 
Boga primio, a koje on nije zakopao, nego s njima 
radio i pripremao se, da bude jednom sposoban ra- 
diti za slavu Božju. Još kao dječaku divili su se 

njegovim latinskim i grčkim deklamacijama, jer je 
za učenje jezika imao osobitu volju. Preko praznika 
odilazio je na selo (u Onan kod Viterba), gdje je 
imao rodbine. Ne zanemarujući kršćanskih' i đačkih 
dužnosti jačao je zdravlje igrom, a sestre mu pri- 
čaju, da je volio jahanje i plivanje. 

Mladić uči klasične nauke. Iza svršene niže gi- 
mnazije upisaše roditelji u jesen g. 1891. svoga sina 
u licej (višu gimnaziju) Eneja Visconti (Visconti). 
Kako jedna sestra sadašnjega Pape priča, mladić 
se je i previše zdao za knjigom. Dugo se u noć vi- 
djelo svjetlo u njegovoj sobici; strani jezici bili mu 
najmiliji predmet. Majka je morala upravo suzdr- 
žavati upravo prerevnoga đaka, da ne bi naškodio 
svomu zdravlju. Tu je školu svršio god. 1894. s 
vrlo dobrom svjedodžbom i zlatnom medaljom. 

Kao kardinal pričao je on jednu zgodu iz tih 
godina. Zadao jedan profesor đacima pismenu rad- 
nju, neka nabroje nekoliko velikana svijeta. Jedan 
đak spomenuo među njima i sv. Augustina. Kad se 
profesor liberalac stao tomu izrugivati, javi se mladi 
Pacelli i zamoli za riječ, da će on dokazati, kako je 
sv. Augustin bio čovjek velika duha, pravi velikan. 
Profesor se zapanjio, a sudrugovi prepali, jer su 
mislili, da će to profesor smatrati drzovitošću i da 
će Pacelli biti isključen iz škole. No profesor se 
vješto izvuče izjavivši, da nije mislio vrijeđati ni- 
čije vjerske osjećaje, pa nije dao, da odvažni mla- 
dić dokazuje veličinu velikog crkvenog naučitelja. 

Dok je Eugen u liceju sticao ljudsko znanje, 
dotle se^ u roditeljskoj kući odgajalo srce i duša. ! 
ova je škola, kao i one kasnije, mogla od Pacellia 
učiniti učenjaka svjetskoga glasa, ali sveta mladića, 
kasnijeg svećenika, učinila je uz milost Božju rodi- 
teljska kuća. 0 njemu je g. 1930. napisao njemački 
prelat Kaas: »Nikad nisam poznavao čovjeka, komu 

bi bila kao njemu, rodna kuća ujedno i dom i sve- 
tište.« . . 

U bogoslovskom sjemeništu. Od mladosti je 
još Eugenije naginjao k zvanju, gdje će služiti i 



SI. 3. Pijo XII. kao bogoslov. 


Bogu i ljudima: k zvanju svećeničkom. Bez ikakva 
oklijevanja prihvati se bogoslovske nauke i kolegij 
(sjemenište) Capranica (Kapranika) primi ga među 

svoje pitomce. Radi slaba zdravlja, koje mu bi- 
valo sve lošije radi neukrotive upravo želje za uči- 
njeni, morade kolegij ostaviti prije nego je svršio 
nauke, te se vratiti roditeljskoj kući. Kolegij Capra- 
nica nije nikakva škola, nego je velika zgrada (za- 
dužbina kardinala Capranica), gdje stanuju i hranu 
primaju bogoslovi ili mlađi svećenici, koji odatle 
pohađaju koju višu školu. Tako mi Hrvati imamo u 
Rimu Zavod sv. Jeronima, gdje stanuju naši bogo- 
slovi ili svećenici, koji študiraju više nauke na ko- 
jem višem učilištu Rima. 

Pacelli je pohađao predavanja na glasovitom 
sveučilištu pape Grgura (»Gregoriana«), što ga 
1551. osnovao sv. Ignacije, a papa Grgur XIII. po- 
digao na stepen sveučilišta. Na toj visokoj školi 
učili su mnogi sveci počevši od sv. Alojzija, pa 
mnogi pape (i Benedikt XV. i pokojni papa Pijo 
XI.), pa i mnogi naši hrvatski biskupi (n. pr. po- 
kojni vrhbosanski nadb. Dr. Stadler i hrv. metropo- 
lita Dr. Alojzije Stepinac). Na tom su sveučilištu 
onih godina predavali učenjaci svjetskoga glasa 
Franzelin, Palmieri, Bucceroni (Bućeroni), Billot 
(Bijo) i dr. I sadašnji je papa pohađao predavanja 
na ovom sveučilištu i na sveučilištu sv. Apolinara, te 
je položio tri doktorata: iz teologije, filozofije, te 
iz obadva prava (rimskog i crkvenog). 

2. »Vnidu k oltarju Božijti.« 

Mlada misa. Licem na prvi dan Uskrsa, dne 2. 
travnja 1899., zaredio je Pacellia vikar Rima i na- 
slovni patrijarha antiohijski, preuzv. g. Cassetta 
(Kaseta), a sutradan, na uskrsni ponedjeljak reče 
u kapeli Gospe od Snijega, pred njezinom čudotvor- 
nom slikom, mladomisnik riječi »Introibo ad altare 
Dei« — Unići ću k oltaru Božjem — koje označuju 
životni program i zadaću svakoga svećenika: služiti 
Božjem oltaru. 

Asistirali su mladom svećeniku o. Josip Lais, ora- 
torijanac, njegov duhovni vođa iz mladih dana, te 
kardinal Vanutelli, a prisustvovao velik broj odlič- 
nih kako svećenika tako i laika. Iz ruku mladomi- 
snikovih primiše sv. pričest njegovi sretni roditelji, 
te brat mu, odvjetnik, Franjo, pa sestre i stric Petar. 
— Vatikanski list »Osservatore Romano« donio je 
o toj ganutljivoj svečanosti nekoliko redaka^ te za- 
vršio vijest riječima: »I mi šaljemo svoje čestitke 
poštovanom don Eugeniju, komu duboko znanje i 
vanredna dobrota duše proriču zavidnu ka- 
rijeru na putu, kojim se tolikim žarom uputio, 
da služi Bogu i crkvi.« 

Crkva Gospe od Snijega. Između 80 Gospinih 
crkava u Rimu najstarija je i najuglednija ova, na 
brežuljku Eskvilinu, gdje sadašnji Sveti Otac reče 
svoju prvu svetu misu. Ova crkva ima više naziva; 
zovu je crkvom Gospe Sniježne, jer je ovaj brežu- 
ljak 5. kolovoza 352. osvanuo pod snijegom, te se 
na njem za pape Liberija sagradila crkva, prva u 
Rimu u čast Blažene Djevice Marije; radi toga crkva 
nosi također ime »liberijanska bazilika«. Starinska 
slika, koja ono čudo prikazuje, čuva se u pobočnoj 
kapeli, koju je podigao papa Pavao V. iz obitelji 
Borgeze (»pavlinska kapela« ili Cappella Paolina ili 
cappella borghese). Uz moći nekih apostola i sve- 
taca drži se, da je u ovoj crkvi ukopan i naš sv. Je- 
ronim, koji je svoje posljednje dane proveo u betle- 
hemskoj štalici veleći: »Poput vjerna volićka pri- 
klonit ću se jaslama Gospodinovim.« I sada se uz 
svečevo tijelo nalaze u ovoj crkvi i jaslice Spasi- 
teljeve, što su ih oko 642. god. prenijeli ovamo iz 
Svete Zemlje. Zato se ova crkva u prijašnja vre- 
mena zvala »Sveta Marija od Jaslica« (Santa Maria 
del Presepe), a kako je to najveća rimska Marijina 
crkva, to se danas obično zove »Sv. Marija velika« 
(Santa Maria Maggiore). 

Nama je Hrvatima ova crkva naročito draga, jer 
je u njoj papa Hadrijan II. pred sv. Ćirilom i Meto- 
dijem otpjevao sv. misu nad staroslavenskim knjiga- 
ma, blagoslovio slavenske knjige i odobrio slaven- 
sko bogoslužje i onih se dana po Rimu u mnogim 
crkvama pjevala sv. misa na slavenskom jeziku. A 
sad će nam biti još draža, kad znamo, da je tamo 
i sadašnji Sveti Otac Papa prviput ko svećenik po- 
digao ruke ka Gospodinu. 

U Ispovjedaonici i na propovjedaonici. Sv. Fi- 
lip Neri sagradio je u blizini stare bankovne četvrti 
(Banchi vecchi) crkvu u čast BI. Dj. Marije (S. Ma- 
ria in Vallicella); u njoj svečevo tijelo čeka slavu 
Uskrsnuća. Služili su u njoj svjetovni svećenici udru- 
ženi u kongregaciju sv. Filipa; oni su kasnije crkvu 
sjajno obnovili, te se pred 50 godina zvala »novom 
crkvom« (Chiesa nuova), kako se i danas zove. 
Mladi Pacelli osjetio je u ovoj crkvi milost sv. zva- 
nja, pa je u njoj obavljao i prve svećeničke čine. 
Tamo je redovito ispovijedao, pa propovijedao raz- 
nim zgodama, ali prvi petak mjeseca — to je bio 
dan gorljivog svećenika. Tada je crkva bila preti- 
jesna za slušatelje, kojima je revni misnik govorio 
o Božanskom Srcu Isusovu. I gle nagrade Presve- 
toga Srca! Prva misa. što ju papa Pijo XII. reče kao' 
papa, bijaše prvi petak — 3. ožujka g. 1939. 

Ni kasnije, kad je don Eugenije postao profeso- 
rom i podtajnikom, nije zaboravio »nove crkve«, 
nego bi, kadgod bi mu posao dopustio, skočio u ovu 
crkvu oo. filipina, pa tamo ispovijedao, propovije- 
dao i tumačio djeci katekizam i bibliju. U njoj je i 
najčešće govorio sv. misu; tako je odmah sutradan 
iza mlade mise rekao sv. misu kod svojih dragih 
otaca oratorijanaca. 

Profesor i diplomata. Mladi je svećenik želio 
nastaviti u neposrednom radu oko spašavanja duša, 
ali crkveni poglavari znajući za njegove vanredne 

sposobnosti odrediše mu drugo mjesto, gdje će dje- 
lovati u korist Crkve i tako opet posredno raditi 
na dobro duša. Još veoma mlad — 27 tek godina — 
a pozvaše ga poglavari, da predaje crkveno pravo 
na istom seminaru, gdje je i sam učio pred par go- 
dina. Uz to mu bi povjereno, da na Papinskoj aka- 



Sl. 4. Narod čeka na glas o izboru. 


demiji crkvenih plemića predaje o crkvenoj diplo- 
maciji. 

U to je vrijeme jednom vatikanskom uredu (za 
izvanredne crkvene poslove) bio tajnikom vanredno 
učen muž — Msgr. Petar Gasparri. Kasnije ga papa 
učinio kardinalom, te imenovao državnim tajnikom. 
Ovaj dubokoumni muž predloži mladom profesoru, 
neka svoje sposobnosti upotrijebi u crkvenoj službi 
za međunarodne odnošaje. Kako je Crkva društvo 
— doduše božanske ustanove — za ljude, to 
Crkva ne će da svoje članove trga između drugih 

ljudi; Crkva ne će da ruši poredak i običaje raznih 
naroda i država, doklegod se oni mogu složiti 
s Kristovom naukom, koju Crkva čuva. Crkva je u 
svojoj nauci nepromjenljiva, ne ravna se po ljud- 
skim hirovima ni novotarijama; ali nije tako kod 
ljudi ovoga svijeta. Zemljom poput oluje prolaze 
razne nauke i teorije, što je danas od sviju prizna- 
vano kao dobro, odjednom se zabacuje. Ličnosti, 
za čije se prijestolje ratovi vodili, bivaju od svo- 
jih podanika uklonjene, a druge, kojima se smi- 
jali i nazivali ih neubrojivima, postaju idoli, kojima 
se milijuni klanjaju, pa makar im noge bile od gline 
kao ono u Danielovu viđenju. U ratu pobijeđeni 
postaju strah pobjednicima. Neki dan krvavi pro- 
tivnici danas su najtješnji saveznici, a doskorašnji 
saveznici zaboravili su da su to ikada bili. 

I u svim tim naglim promjenama ljudske ćudi 
mora Crkva da uzdrži svoj mir. Gdje se ruši sve 
staro, pogibelj prijeti, da taj razorni duh i dah ne 
razori i mnoge neprocjenjive tekovine ljudskoga du- 
ha. Kad se izdižu pojedinci, to bi slijepa pokor- 
nost pojedincima mogla učiniti, da se zaboravi prva 
zapovijed sa Sinaja, da je samo jedan Gospodin i 
da se nikomu drugomu ne smije iskazivati božanska 
počast. U vrijeme, kad si čisto ljudske ustanove 
prisvajaju potpunu vlast nad cijelim čovjekom — 
lako će se zaboraviti, da je od čisto ljudskih dru- 
štava samo jedno božanske ustanove — a to je obi- 
telj, prema tomu i stalno. Drugo je svako čisto 
ljudsko društvo prolazno. 

I Crkva Kristova treba da kroz sav taj savre- 
meni metež vodi svoje članove k njihovu cilju. Ali 
u tom nailazi na poteškoće sa strane mnogih sada- 
šnjih državnika, koji su davno i davno zaboravili 
na najveću zapovijed: »Ljubi Boga i bližnjega!« i 
mjesto nje postavljaju drugo načelo, drugačije od 
Kristova: »Ljubi sebe, a bližnjega u koliko ti treba.« 

A Crkva hoće da spasava ljude i od ovih zabluda; 
ali hoće da čini kao i njezin Učitelj, koji kaza: »Daj- 
te caru što je carevo«, pa će priznati državi, što je 
njezino, ali hoće da se i Bogu daje što je Božje. 

I to je zadaća crkvene diplomacije, da kod 
državnih upravljača omogući i olakša Crkvi rad oko 
spašavanja duša. Hoće se velikog znanja , velike 
vještine i dubokog poznavanja ljudi i njihovih prili- 
ka, kad se s predstavnicima koje države vode pre- 
govori u ime ckvenog poglavice. I jedna i druga 
strana izabire svoje najsposobnije diplomate. 

Toj se eto vrlo važnoj i teškoj službi posvetio 
mladi, ali učeni svećenik. God. 1905. počastio ga je 
Sv. Otac Pijo X. naslovom kućnoga prelata; god. 
1911. imenovan je podtajnikom u Zboru za izvan- 
redne crkvene poslove; a kad dotadašnji tajnik ode 
u Beč za nuncija dotadašnji podtajnik postade 20. 
lipnja 1912. pravim tajnikom. Nekako te iste godine 
počinju poslovi oko sređivanja novog crkvenog za- 
konika, što ih vodi kard. Gasparri, ali mu je Pacelli 
u svemu pri ruci, te on bi imenovan tajnikom komi- 
sije za taj posao. 

3. »Pravdom k miru«. 

Papin nuncij. Bjesnio je strašni rat, milijuni su 
ljudi oružani stajali jedan spram drugoga da jedan 
drugoga ubiju. Rušile se stogodišnje i tisućgodišnje 
tekovine ljudske kulture; da se izvojšti pravedna 
stvar, počinjalo se nebroj nepravda; da se osigura 
trajan mir, vodio se je grozan rat. U to je vrijeme 
u Rimu Veliki Svećenik neprestano molio za mir, 
sebe je prinosio Svevišnjemu kao žrtvu za mir među 
ljudima. Sve je pokušavao, da dokrajči strašno pro- 
lijevanje ljudske krvi — a Bog, jedini apsolutni go- 
spodar života, malo šta tako strašno kažnjava kao 
nedužno prolivenu krv. I Papa u Rimu daje svojim 

zastupnicima u zaraćenim kao i u neutralnim drža- 
vama upute i moli ih, neka sve upotrijebe, kako bi 
se stišala uzbuktala mržnja. U to vrijeme pada i 
na mladog diplomatu važna i teška zadaća. Novi 
crkveni zakonik bio je dovršen (radilo se na njem 
15 godina), i papa Benedikt XV. Gasparrijeva po- 
moćnika u tom poslu određuje 20. IV. 1917., da ide 
u Bavarsku kao apostolski nuncij. Njemačko car- 
stvo cara Vilima nije imalo u Berlinu papinoga pred- 
stavnika, ali ga je imala katolička Bavarska. No do- 
tadašnji apostolski nuncij postao je kardinal i tim 
je mjesto bilo ispražnjeno. Prije nego će poći na 
novo ovo teško mjesto, posveti ga sam papa za na- 
slovnoga nadbiskupa Sardijskoga, dne 13. svibnja 
1917., i to u Sikstinskoj kapeli. Svi su taj izbor sv. 
Oca pozdravili kao vanredno sretan izbor, te se od 
srca veselili tomu imenovanju. Plakala je samo. maj- 
ka, a starac kardinal Gasparri bolno je uskliknuo: 
»Uzeli su mi moju desnu ruku.« 

Majka je bila u žalosti za mužem, što je nedavno 
bio umro, pa sad i ovaj gubitak! A dobar sin pre- 
dlaže majci, da će moliti Sv. Oca, neka opozove 
ovo imenovanje. Ali majka Virginija zna, kad je sina 
dala u službu Crkvi, da mora prinijeti mnoge žrtve, 
mora se i sina odreći, ako treba, i krasnim riječima 
odbija sinov prijedlog: »0 ne! Ne dao Bog, da bih 
se ikada oduprla volji Božjoj.« Divne riječi za sva-' 
koga! Koliki zločin počinjaju sve majke, što sino- 
vima ili kćerima priječe, da slijede poziv Božji; i 
kako su kukavne one, što kćeri svoje trpaju komu 
bilo (pa makar i inovjercu), premda znaju da će 
tamo proigrati vječnu sreću, a često puta i vreme- 
nitu sreću. 

Kod cara Vilima. Svaki biskup uzima si jedno 
geslo — rečenicu, kojom ukratko označuje posebni 
cilj, za kojim će kao biskup težiti. Nadbiskup Pacelli 
uzima za geslo riječi: »Opus iustitiae pax.« Može 

se to prevesti na dva-tri načina, ali kako god se 
prevelo, smisao je isti, što ćemo najkraće reći: 
»Pravdom k miru,« Nema pravoga ni trajnoga mira, 
ako se ne temelji na pravdi. Da se postigne u svi- 
jetu mir, treba najprije da zavlada pravda, da se 
isprave sve očite nepravde. Nepravde nanesene 
i Bogu i Crkvi i narodima i staležima. Vrlo savre- 
meno geslo. Prije 20 godina spominjane su mnoge 
nepravde, vapilo se za mirom. 

Novi nuncij polazi svibnja mjeseca u Njemačku 
i nosi papino pismo na cara Vilima, i u njemu pa- 
pine predloge za mir. I jednoga jutra u vili Kreutz- 
nach (Krajcnah) primi car papinog nuncija. Obukao 
car uniformu vrhovnog zapovjednika vojske, uzima 
papin list i odmah ga čita. I odgovara, da je on 
uvijek htio mir, ali na konkretne papine predloge 
ne odgovara ništa, nego se moglo razabrati, kako 
se car potpuno pouzdaje u pobjedu njemačkog oru- 
žja. Jedino je glede Belgije obećao, da će se prilike 
popraviti. Razgovor je trajao pola sata, a car je 
cijelo vrijeme stajao. 

Pred revolverom. Nuncij Pacelli zauzimao se je 
za zarobljenike po Njemačkoj, sam ih je često po- 
sjećivao po zarobljeničkim logorima i razgovarao 
sa stotinama francuskih i talijanskih vojnika. Brinuo 
se je za njihovu vjersku utjehu, posredovao veze s 
domovinom i mnogu olakšicu isposlovao kod nje- 
mačkih vojnih vlasti, naročito izmjenu mnogih za- 
robljenih Talijana i Francuza sa zarobljenim Ni- 
jemcima. 

Rat se dovršio pod zimu 1918., ali mira još nije 
bilo. Njemačka je dotle bila savez mnogih većih ili 
manjih kraljevina, kneževina i vojvodina; koncem 
rata svi su ovi poglavari država ostavili vlast i dali 
je narodu u ruke. I kralj je Bavarske morao napu- 
stiti svoju zemlju, a u njoj su nastali neredi. Neko 
kraće vrijeme domogli se i boljševici vlasti. Zgrada 

papine nuncijature bila je više puta napadnuta, met- 
cima iz pušaka prorešetana, u nju provaljivano, pa 
je i sam nuncij lično bio napadnut i traženo je od 
njega pod # prijetnjom, neka ostavi Bavarsku i vrati 
se u Rim. Potezano je oružje i upereno njemu u lice, 
ali je nuncij izdržao i bijesni pogled Marksova pri- 
staše kao i drzovitu prijetnju. Vlada se bavarska 
ispričavala, ali kako se to više puta ponovilo, to je 
kardinal Gasparri poručio nunciju, neka se kroz 
neko vrijeme skloni u švicarsku. 

Kad su se prilike kako-tako sredile, vratio se 
je Pacelli u Bavarsku. U tom vremenu promijeni se 
na Petrovoj Stolici u Rimu papa, ali se promijeni 
samo osoba, jer novi papa nastavlja izvađati pro- 
gram zacrtan pred 19 stotina godina. »Mir Kristov 
u kraljevstvu Kristovu« — deviza je novoga pape, 
a ista je i bavarskoga nuncija samo kazana drugim 
riječima. Nuncij u Munchenu nema šta da mijenja 
u svom radu, premda se promijenio njegov nepo- 
sredni poglavar. Tek dvije godine vlade Pija XI. 
prođoše, a katolike svijeta obradova vijest: dne 29. 
III. 1924. sklopljen je između Sv. Stolice i tadašnje 
bavarske republike konkordat. Prvi konkordat po- 
slije rata — dokaz vanredne Pacellijeve sposobno- 
sti kao i brige za dobro Crkve. Danas taj konkor- 
dat nije na snazi, jer je nestalo bavarske samostal- 
ne države, ali će taj konkordat ostati kao uzorno 
djelo te vrsti. 

Kao nuncij u Berlinu. Prijestolnica Vilimova 
carstva bila je ujedno prijestolnica njemačkoga pro- 
testantizma, jer je car bio ujedno i vrhovna glava 
njemačke protestantske crkve. U Berlinu je katoli- 
ka bilo razmjerno malo, te ni biskupa nisu imali. 
Iza rata ostade protestantska crkva bez poglavara. 
U teškim poratnim vremenima pojavila se kriza u 
svim onim crkvama, koje su ovisne od države a gdje 
se država pokazala neraspoloženom prema crkvi. 

KčiUđička crkva nije toga osjetila; i ona se je u ve- 
ćini država našla u teškom položaju, ali se kud i 
kamo brže snašla, a da ništa nije pretrpjela. I u no- 
vom njemačkom carstvu katolička crkva ima mnogo 
da trpi, ali ne uzmiče. I usred protestantske Pru- 
sije, u državi gdje su katolici u znatnoj manjini, bi- 
lježi nove zamjerne uspjehe. U Berlinu se 3. III. 1923. 



SI. 5. S balkona se javlja, da je papa izabran. 


osniva biskupija, a 22. VI. 1920. uspostavlja nuncija- 
tura za cijelo carstvo. I to je djelo Pacellijevo; on 
dolazi kao prvi nuncij. No nije to išlo tako lako, pa 
kad je već i vlada Carstva dala svoj pristanak, pro- 
tivnici su dugo i dugo napadali crkvu katoličku. Je- 
dan samo citat; neki Dreising piše: »Usred svih 
udaraca sudbine, koji su nas snašli, rijetko kome je 
jasno, šta nas je još stiglo 15. V. 1920.; dana, koji 
moramo računati među najgore, naime osnutak pa- 
pinske nuncijature u Berlinu.« Pacelli je svojim ra- 
dom i svetim životom digao ugled katoličke crkve. 
Mnoge se predrasude razbile, a kobne osnove osu- 

jetile. Jednom zgodom reče neki protestant o njemu- 
f- nundn 5 sed angelus« (nije ovo nuncij, J n eg 0 

14 đ VMQ9Q /°- ga r , ada bijaše dru g> konkordat; 
.. . J929. potpisan bi konkordat između Sv. Sto- 

nrL 1 rusiJ . e - Godinama je pripreman, ustajala je 
E- n . je § a 1 Protestantska crkva, p a istaknuti poli- 
tičan (n pr. Streseman), ali su katolici ipak izvo- 
J „®Y a1 ' se bi ravnopravnost s drugom, brojnijom 
crkvom Kad je u jesen te godine nuncij ostavljao 
Njemačku reče mu predsjednik Hindenburg, vojnik 
od glave do pete, koji je ljubio svoju domovinu do 
posljednjega daha, i nije znao laskati: »Nikad se 
ne ce zaboraviti vanredan rad Vaše Preuzvišenosti 
oko mira na ovom mjestu kao ni ono, što ste učinili 
za uzdrzanje i učvršćenje prijateljskih odnošaja iz- 
među Sv. Stolice i Njemačke. 

4. Uz namjesnika Kristova. 

v , Kardinal. Uzalud je msgr. Pacelli čuvši da ga 
čeka kardinalska čast iskreno molio, da ga se po- 
štedi, ipak ga dne 16. XII. 1929. Sv. Otac Pijo XI. 
učini ^kardinalom. Ujedno mu saopći, da je određen 
ze tešku dužnost državnog tajnika. To imenovanje 
nije u Rimu nikoga iznenadilo, jer se ono s pravom 
očekivajo. I kad su mnogobrojni posjetnici dolazili 
da mu čestitaju, divili su se njegovoj čednosti i skro- 
mnosti. Svakog je i najneznatnijeg čestitara ispratio 
do ^vrata svoga stana. O toj njegovoj prijaznosti 
priča i jedan stari profesor. Bilo na skupštini neke 
akademije, na koju je došao i kardinal. Njegov ne- 
kadašnji profesor Neviani malko se ustručavao, da 
pristupi; »kardinalsko crveno odijelo činilo me malo 
neodlučnim«, veli on. No ipak se je približio, a kad 
ga je kardinal spazio, nasmiješi se i uhvati ga za 
obje ruke i prijateljski privuče. U pratnji kardina- 
lovoj nalazio se jedan monsignor, koji se tomu mal- 
ko začudio, no stari ga profesor riješi čuđenja re- 

kavsi: »Njegova Uzoritost bila je moj đak u liceju 
Visconti«. 

Državni tajnik. Slijedeće godine 7. veljače za- 
mijeni novi kardinal starca Gasparria u svojstvu 
državnog tajnika. Starac je već davno prežalio svoju 
desnu ruku; svakom se njegovom uspjehu veselio, 
kao što se roditelji vesele uspjehu svoje djece, a uči- 
telj uspjehu svoga đaka. Kard. Gasparri izvršio je 
svoju životnu zadaću — uredio opći crkveni zako- 
nik; vodio je mudro vanjske crkvene poslove. No 
godine i slabo zdravlje ne daju mu više da radi, 
kako bi želio i moli odmjenu. I sretan je bio dični 
starina, kad je poslove državnoga tajništva predao 
u ruke onoga, komu je baš on savjetovao, da se pri- 
mi crkvene diplomatske službe, pa ga i ovaj put na- 
govorio, neka se primi i ove službe. Msgr. Pacelli 
bio je naime prosvjedovao i protiv ovoga imenova- 
nja, jer se želio posvetiti pastirskomu radu u kojoj 
biskupiji. 

Najteže breme u crkvi katoličkoj nosi bezuvjet- 
no papa, ali iza njega najveći teret pada na ramena 
državnoga tajnika, barem u današnja uzburkana 
vremena. Državni tajnik je u Crkvi nešto kao u vladi 
država ministar za vanjske poslove. Pa da je ostalo 
pri samom tomu teretu, nego on doskora bi ime- 
novan prefektom Zbora za vanredne crkvene poslo- 
ve, predsjednikom komisije za upravu dobara Sv. 
Stolice, Velikim kancelarom Instituta za kršćansku 
arheologiju, nadsvećenikom vatikanske bazilike i 
konačno 12. XII. 1937. komornikom sv. rimske crkve. 

Kakogod je rad državnog tajnika težak kako 
fizički tako i po svojoj odgovornosti, opet je takav 
da se ne zamjećuje. Mogu proći godine i godine, te 
se vidi samo po koji uspjeh rada, a najveći dio tru- 
da njegova, kao i uopće svećenikova, poznat je sa- 
mo Sveznajućem i bit će očitovan u Dan suda. Od 
djela, što su općenito poznata, a dovršena su a 

državnom tajništvu, u prvom su redu neki konkor- 
datski ugovori s državama, i to s Rumunjskom Ba- 
denom, Austrijom, Njemačkim carstvom, te konačno 
s Jugoslavijom, kojega naša skupština nije primila, 
premda je bio po predstavniku države potpisan. 
Crkva je nadalje u ovo vrijeme zauzela jasan i ođ- 
rešit stav protiv komunizma, s kojim ona ne će ni- 
kad pregovarati, pa ne dopušta, da katolici ma u 
čemu surađuju s komunistima. 

Kao papin legat. Ro svem svijetu razmahao se 
bujan katolički život; nikad nije ovako papa rimski 
pogrđivan kao dandanas, ali odavna nijesu ovako 
srca kucala za »bijelog starca« u Rimu kao baš naših 
dana. Nikad se iz usta i nekatolika nije čulo onako 
divnih riječi priznanja papi i papinstvu kao naših 
dana. Sjetimo se samo giasova štampe cijeloga svi- 
jeta (izuzev samo komunističke i jedan-dva hitle- 
rovska) povodom smrti Pija XI. Sad ovdje sad on- 
dje priređuje se kakova svečanost, koja svojim zna- 
čenjem prelazi granice biskupije, naroda, država, 
kontinenata. Prave katoličke, opće svjetske prired- 
be. Na njima treba zato da bude i zastupnik opće 
Crkve. Ponajviše ide u ime Sv. Oca njegov državni 
tajnik; ne zato što je državni tajnik, nego što je 
teško naći drugoga jednako sposobna. Svećenička 
svetost i diplomatska mudrost, fini nastup uz djeti- 
nju iskrenost, duboka poniznost pokraj velikog zna- 
nja. Pokraj svega toga on savršeno govori u sedam 
jezika. 

Eno ga zato u jesen 1934. u Južnoj Americi pri- 
godom Eunaristijskoga kongresa u Buenos Ayresu; 
triumfalno je dočekan u Argentini, Uruguayu i Bra- 
ziliji govoreći tamo kasteljanski (španjolski), ondje 
portugiški. Na povratku se zadržao u španiji, u ko- 
joj su već crveni zlotvori bili počeli svoja nedjela 
raznim atentatima na crkve i samostane. No na tom 
putu stiže mu žalosna vijest, da je 18. XI. 1934. 

umro u 82. godini njegov očinski prijatelj kardinal 
Gasparri. U Francusku ide državni tajnik Pacelli dva 
puta: prvi put u travnju 1935., da u Lurdu svečano 



SI. 6. Njeg. Svetost Papa Pijo XII. 

završi jubilejsku godinu Spasenja, a drugi put u 
srpnju 1937., da u Lisieuxu posveti baziliku sv. Te- 
rezije od Maloga Isusa. Dočekan je od vlasti, kako 
se dočekuju vladari, a od katolika, kako bi dočekali 

samog Sv. Oca ili Onoga, čiji je on namjesnik. Obi- 
šao je i Sjevernu Ameriku u drugoj polovini 1936., 
ne baš u službenom svojstvu, ali je doček tim bio 
spontaniji i srdačniji. Toga se posjeta Američani ra- 
do sjećaju, pa da kardinal Pacelli i nije postao pa- 
pom, ne bi ga oni skoro zaboravili unatoč žurbe, 
kojom se danas živi. Pa i kardinal Pacelli morao se 
tamo žuriti; vozio se i aeroplanom, kao što se jed- 
nom iz Berlina vozio u Breslavu. I ovo je prvi papa, 
što se je vozio zrakom. Dva su američka katolička 
sveučilišta ostavila trajan spomen posjetu kardinala 
Pacellija Uniji: sveučilište Fordham u New Yorku 
imenova ga počasnim doktorom filozofije, a sveuči- 
lište u St. Louisu počasnim doktorom teologije; oba- 
dva su ova sveučilišta pod upravom oo. Isusovaca. 
— Posljednji mu je put bio u Budimpeštu u svibnju 
prošle godine, da tamo zastupa Sv. Oca na 34. 
svjetskom euharistijskom kongresu, gdje su ga i 
mnogi Hrvati vidjeli i čuli, a Slovenci su imali pri- 
liku, da ga pozdrave u svojoj bijeloj Ljubljani. 

Jedan dan kod državnog tajnika. Kako je sa- 
dašnji papa kao državni tajnik imao silno mnogo 
posla, to ga je mogao posvršavati jedino iskorišću- 
jući dragocjeno vrijeme, a s druge strane razumno 
se brinući za zdravlje. On, koji je morao kao bogo- 
slov napustiti kolegij radi slaba zdravlja, dočekao 
je već lijepe godine unatoč svoga zamornog rada. 
Pogledat ćemo zato, kako je tekao prosječni dan 
kardinala državnog tajnika. 

U 6 sati je ustajao, obavio duhovno Razmatra- 
nje i rekao sv. misu. U 7i/ 2 doručak i prihvaća se 
posla. U 10 y 2 išao je k Sv. Ocu u audijenciju i osta- 
jao do podne, pa iza toga sam primao službene po- 
sjete i izvještaje do U/ 2 s. Iza toga je slijedio objed, 
te pola sata odmora; oko 3 s. izašao bi na šetnju. 
Prošao bi oko 7 — 8 km žurno koracajući i sa svo- 
jim tajnikom razgovarajući o predmetima, koji su 

u poslu. Preko dana je izmolio svoj brevijar i kru- 
nicu. Oko 5 sati vraća se u ured, oko 8 sati uzeo je 
večeru, a zatim do pola noći radio većinom sam. 

U jesen bi otišao na nekoliko dana na odmor u 
kojoj opatiji u švicarskoj ili u matičnoj kući sestara 
sv. Križa u selu Menzingen. — Sada će kao papa 
taj raspored u nečemu izmijeniti, ali u glavnom će 
ostati isti. I kao papa prvi se dan izvezao s msgr. 
Callosi di Vignale, (Kalozi di Vinjale), te izišavši 
u vatikanskom vrtu iz auta zaputio se k lurdskoj 
špilji i poklekavši molio se Djevici, u čijoj je crkvi 
rekao prvu sv. misu i koju je u Lurdu pred stotina- 
ma hiljada slavio. Najveća će razlika biti u tome, 
što više ne će imati odmora ni jednoga dana. Iako 
će katkada otići u dvorac Castel Gandolfo, ipak će 
i tamo primati bar neke biskupe i kardinale kao i 
izvještaj raznih sv. zborova, te će mu samo u toliko 
biti okrepa, što će izmijeniti malo okolinu i uklo- 
niti se od velegradske buke. 

5. Sluga slugama Božjim. 

Upravo su njega očekivali. Još za života Pija XI. 
čuli su se glasovi (i u štampi), da će kardinal Pa- 
celli postati papom. To je mišljenje imao — čini se 
— i sam pokojni papa. Kad je u večer 16. XII. 1937. 
šestorici novih kardinala podijelio kardinalski šešir, 
kao da je osjećao skoru smrt, te je rekao: »Nijesmo 
proroci ni sinovi proroka ... ne ćemo postavljati 
granica milosrđu i strpljenju Božjem . . . ali sigurno 
nije neopravdan račun, kad mislimo, da bi ovaj kon- 
zistorij mogao biti naš posljednji.« I doista pred Bo- 
žić 1938. nije ga po običaju održao odgodivši ga na 
10-godišnjicu lateranskoga sporazuma, a taj dan 
nije dočekao. Dalje je pokojni papa tada rekao: 
»Među vama je, koga vi ne znate«, a to su svi shva- 
tili, da tim hoće reći: »među vama je moj nasljed- 

nik« i kažu da je pri tom značajno pogledao na svog 
državnog tajnika. — Pogotovo iza smrti pape Pi- 
ja XI. počeše novine i katoličke i nekatoličke naga- 
đati, ko bi mogao postati papom. To se doduše 
uvijek takim zgodama čini, ali ovaj puta su skoro 
svi označivali Pacellia kao budućeg papu. Uredni- 
štva su se listova već pobrinula za podatke i slike 
vjerojatnoga pape. Jedna je samo poteškoća stajala 
na putu tim nagađanjima: što je on državni tajnik, 
a skoro je devet stoljeća, kako se to nije dogodilo, 
da bi državni tajnik bio izabran za papu. Zadnjiput 
se to desilo 1073., kad je redovnik Hildebranđ po- 
stao papom; bio je to veliki Grgur VII. 

A kardinal Pacelli imao je posve druge misli. 
Papinom smrću prestala je njegova služba državnog 
tajnika. Istina — u posljednje se vrijeme desilo, da 
je novi papa potvrdio dotadašnjeg državnog tajnika 
(a to je inače bilo rijetko); no on je mislio odmah 
zamoliti novoga papu, da ga razriješi svake službe. 
Već je pospremio svoje stvari u kovčege, nabavio 
si i putnicu, te se u duhu nalazio među redovnicima 
sv. Benedikta na bodenskom jezeru, kako među nji- 
ma provodi posljednje godine svoga zemaljskog ži- 
vota. 

No mjesto mira morao je na se primiti najtežu 
službu svijeta: da svima služi radi Krista. Svaki je 
pravi kršćanin sluga Božji, kako nas to uči prva re- 
čenica katekizma, a Papa u Rimu služi Bogu tako, 
da se brine ovom velikom zajednicom sluga Božjih, 
da joj stavi u službu sve svoje umne i tjelesne sile. 

Kako je postao papom. Kakove su pripreme 
bile za izbor, kako je izbor tekao i prošao, opisano 
je opširno u prvom dijelu knjižice. Ne znamo, koliko 
je On glasova dobio kod prvog i drugog glasovanja; 
to je tajna. Ali su pričali ostali konklavisti, nekar- 
dinali, da se kardinal Pacelli taj dan izbora nije 

dotaknuo jela; da je ono nekoliko sati prije trećeg 
glasovanja užurbano šetao Damasovim dvorištem. 
Neki vele — ali to je samo nagađanje bez pouzda- 
nog oslona — da je kard. Pacelli već prije podne 
imao potreban broj glasova, no da je molio kardi- 
nale, neka se izbor ponovi i da njega ne biraju. I 
te glasine potvrđuju samo to, kako je opće uvjere- 
nje, da je izabrana prava ličnost za Namjesnika 
Kristova. 

Prekratko je vrijeme prošlo od izbora, a da bi 
se moglo govoriti o djelatnosti novoga pape. Jasno 
je pak, da će nastaviti u istom duhu, istom energi- 
jom, istim putem, kako je radio kao nuncij i državni 
tajnik. Njegovo geslo i grb — golubica s granči- 
com mira — kazuju, šta mu lebdi pred očima. Od 
većih djela, koja si je preduzeo, spominje se, da će 
u Rim sazvati opći crkveni sabor. Posljednji je sa- 
bor bio u Rimu 1870. (na njemu je bio i đakovački 
biskup Strossmayer), no taj sabor radi nastalog rata 
nije bio zaključen i ovaj bi sabor bio nastavak toga 
prekinutog vatikanskog sabora. 

Poruka svijetu. Odmah sutradan iza izbora pro- 
govorio je opodne Sv. Otac preko vatikanske radio- 
stanice na latinskom jeziku cijelom svijetu, te svoje 
prve očinske misli i riječi uputio braći kardinalima, 
biskupima, svećenicima i redovnicima i uopće svim 
sinovima Crkve u cijelom svijetu, a napose onim, 
koji trpe siromaštvo i kušani su raznim patnjama. 
Sjetio se Sveti Otac u molitvama i onih, što se na- 
laze izvan Crkve. A kako mu je napose na srcu mir 
među narodima, to je progovorio i ove riječi: »Ovoj 
Našoj očinskoj riječi želimo dodati želju i poziv za 
mir; za onaj mir, mislimo, što ga je Naš Predša- 
snik blage uspomene onako neumorno ljudima pre- 
poručivao, tšo ga je onako gorljivim molitvama za- 
zivao i za koji je Bogu dragovoljno prinio svoj 
život. Za onaj mir, uzvišeni dar neba, koji je želja 
svih plemnitih duša i plod ljubavi i pravde.« 

Katolička Akcija. Pokojnog su panu nazivali 
, Katoli čk e Akcije, jer je on toliko preporu- 
ci 30 ’ dapače zapovjedao, da se svagdje organizu- 
je suradnja svjetovnjaka sa svećenstvom, 1 ovom će 
papi Katolička Akcija biti osobito na srcu s toga što 
je i danas potrebita i biva svakim danom potreb- 
it 3 ? a zatim već i radi toga, što će već iz pošto- 
vanja prema velikom pokojniku nastaviti sve nje- 
gove akcije Nema pak sumnje, da je On i kao kar- 

v * v'i° ^ r A z , avni ta i nik sudjelovao kod vijećanja 
? Kutohckoj Akciji, te doprinosio svoju suradnju i 
kod odluka i ponukavanja u tom pravcu. U prvoj 
svojoj poruci katoličkom svijetu napose se sjetio 
radnika u KA šaljući svoj blagoslov onima, »koji 
rade u misijama za raširenje Kraljevstva Kristova 
‘V u redovima Katoličke Akcije, pod vodstvom bi- 
skupa, surađuju s njihovim hierarhijskim apostola- 
tom.« 

Radosne su ovo vijesti za sve, koji su radili u 
KA, a jak poticaj, da u tom radu nastave. Nema 
sumnje, da će ovaj Papa, koji je svojim očima vidio 
razne krajeve i dolazio u neposredni doticaj s raz- 
nim staležima raznih naroda, da će i glede Katoličke 
Akcije izdati više odredaba, što će laičkom aposto- 
lu dati novog poleta, i da će molitva Velikog Sve- 
ćenika isprositi i obilan blagoslov i plaću posleni- 
cima u vinogradu Gospodnjem. 

Papino krunisanje. Premda papa ima svu vlast 
u Crkvi od onog časa, kad je u konklavu izabran, 
ipak treba da bude okrunjen i prema crkv. pravu 
neke čine vrši tek iza krunidbe. Kao dan za kru- 
nidbu bila je određena nedjelja, dne 12. ožujka. Sam 
taj svečani čin dijeli se u glavnom u dva dijela: 
svečanu sv. misu s nekim posebnostima i samo kru- 
nisanje. U kapeli sv. Grgura obukao je Sv. Otac mi- 
sno odijelo i odatle su uz veliku pratnju ponijeli 

Sv. Oca prema velikom oltaru. Putem je meštar ce- 
remonija triput uzeo nešto kudjelje i zapalio je na 
pozlaćenoj trstici i uzdigavši naklonio se Sv. Ocu 


SI. 7. Pijo XII. u krunidbenom ornatu. 

i svakiput zapjevao: »Oče Sveti, ovako prolazi slava 
svijeta!« Kod sv. mise čitala se poslanica i sv. evan- 
đelje na latinskom i grčkom jeziku u znak, da je 
On poglavar Istoka i Zapada. U crkvu je pripu- 

šteno oko 40.000 osoba uz posebne ulaznice, a pje- 
valo je 150 pjevača. 

Iza sv. mise pronijeli su Papu kroz crkvu na 
balkon povrh glavnih crkvenih vrata. Iz nekoliko 
stotina hiljada grla pozdravljen je novi poglavar 
kršćanstva. Na trgu sv. Petra i pokrajnjim ulica- 
ma, što vode na trg, te po prozorima obližnjih ku- 
ća i njihovim krovovima računaju da je bilo blizu 
400 hiljada duša. Zastupano je bilo 40 država i to 
svaka s po nekoliko svojih izaslanika. 

Iza nekih obreda i molitava stavio je jedan 
od kardinala trostruku papinu kunu, zvanu tiara, 
Papi na glavu i pri tom rekao: »Primi tiaru ukra- 
šenu trima krunama i znaj, da si otac knezovima i 
kraljevima, da si vladar kugle zemaljske, namjesnik 
Isusa Krista, Spasitelja našega, komu je čast i slava 
na vijeke vjekova. Amen.« Na to je Papa s tiarom 
na glavi izmolio tri molitve i podijelio — drugiput 
otkako je izabran — svoj blagoslov »Rimu i svi- 
jetu«. 

Vanjski lik Papin. Iz jednog članka, što ga je 
upravio dopisnik pariškog lista »Revue des deux 
rnondes«, kad je čekao u predsoblju pokojnog pape 
na audijenciju, izvadit ćemo riječi, koje opisuju nje- 
gov vanjski lik. »Prolazi pokraj nas čovjek visoka 
stasa, mršav, boje lica zagasite, kosa mu naginje 
na sivo, ascetičkoga (strogo pobožnoga) izgleda, 
živa pogleda, dobrohotna lica; na maloj, sitnoj glavi 
crvena kapica, na ramenima plašt od crvene svile, 
crven pojas preko crne reverende, obrubljene crve- 
nim. zlatan mu križ visi na lancu na prsima. To je 
kardinal P'acelli, što se svršivši audijenciju kod pa- 
pe, vraća u svoj radni kabinet.« 

Papa je vanredan govornik, te su na glasu nje- 
govi govori i po svom sadržaju, kao i po načinu, 

kojim su izgovoreni. Osim latinskoga i grčkoga je- 
zika govori savršeno šest živih jezika: talijanski, 
francuski, engleski, španjolski, portugiški i njemač- 
ki, a još ih nekoliko razumije; tako je u Budimpešti 
ispravno čitao govor na madžarskom jeziku. 

Rodbina Sv. Oca. Od bliže rodbine najprije Mu 
je umro otac, a nekoliko godina kasnije majka. 
Brat mu je nedavno umro, a još su mu žive dvije 
sestre. Starija od njih, Jozefina, udata je za profe- 
sora Hektora Mengarini (u Rimu), ona ima sina 
inžinira u Rimu, Arnalda. Druga se sestra- Eliza- 
beta, nije udavala; i ona živi u Rimu. Od brata mu 
Franje imaju tri sina, markiz Karlo, generalni taj 
nika Vatikanske države, te Mark-Antonije i Julije, 
obadva u plemićkoj papinskoj gardi; sva tri su ože- 
njena. Bratić (nećak) Mark-Antonije priča, kako ih 
je stric i kao kardinal znao kojiput posjetiti i du- 
lje bi se kod njih zadržao. On nadalje priča: »Kad 
je otvorena oporuka pokojnog pape Pija XI., do- 
znalo se, da je Papa ostavio svom državnom taj- 
niku kalež, s kojim je Pijo XI. služio sv. misu za 
svojih 17 godina papinstva, čovjek ima dojam, da 
je pok. papa ostavljajući kardinalu Pacelliju svete 
predmete . . . kao htio simbolički označiti božansko 
•njegovo poslanje za biskupa rimskog.« 

Sveti Otac je svoje rođake primio u posebnu 
audijenciju odmah prvi dan na večer (u petak) i 
zadržao se s njima pola sata. Svi su oni klekli i pri- 
mili njegov blagoslov zahvaljujući Bogu, što su do- 
čekali taj sretan dan, a sjetili su se i pokojnika, 
koji imaju velikih zasluga za ovo, što se dogodilo. 

Prvi čini novoga Pape. Kod prijašnjih je papa 
trajalo dulje vremena, dok bi se uputio u sve te- 
kuće poslove crkvene uprave. Od pojedinih su se 
sv. zborova i komisija morali podnositi dugi i op- 
širni izvještaji. Novi je papa brzo prešao na redo- 

vite poslove, jer je kao državni tajnik bio u sve upu- 
ćen, te se je moglo odmah na svim područjima na- 
staviti. Među prvim činima bila su razna imenova- 
nja; u prvom su redu popunjene neke ispražnjene 

biskupije. Zatim je trebalo za sve one poslove, što 
ih je Papa kao kardinal obavljao, imenovati drugo- 
ga. Od tih je najvažnija služba državnog tajnika. 
Novine su spominjale trojicu kardinala, za koje se 
računalo, da bi mogli doći na to mjesto. Među nji- 


spominjali kardinala Hermenegilđa Pellegn- 
nettija, koji je bio nuncij u Beogradu; kako on đo- 
ro pozna, naše prilike i govori hrvatski, mnogi mu 
™ kaz “ >>n f kardinal«, jedan je talijanski list 
povodom tih glasova donio i njegovu sliku, koja je 
uzeta i u ovu knjižicu (si. 8.). Dalje su računali na 
kardinala Tedeschinija (Tedeskini), koji je zajedno 
sa sadasnjm papom učio pravo na sveuč. sv. Apoli- 
nara i takmičio se s njim u znanju, te im, je jedan 
od profesora rekao: »Jedan će od vas dvojice po- 
stati papom!« Kao trećeg kandidata navodili su 
kardinala Alojzija Maglione (Maljone), koji je do- 
ista i postavljen na to važno mjesto. Rođen je 2. 
III. 1877. (točno godinu dana mlađi od Sv. Oca) u 
blizini Napulja; 1918. poslan , je u švicarsku, da u 
ime Sv. Oca uredi pitanje ratnih zarobljenika, a g. 
1920. imenovan je nuncijem u švicarskoj, sa sje- 
dištem u Bernu; tamo sve od god. 1873. nije bilo 
nuncijature. Iza šest godina otišao je u istom svoj- 
stvu u Pariz i tamo ostao 10 godina, sve dok nije 
1936. postao kardinalom i došao u Rim. 

Osim toga imenovao je Sveti Otac razne kardi- 
nale za sve one službe, što ih je On prije vršio, a 
nabrojeni su na str. 51. ove knjižice. 

štićenici Sv. Oca. Svaki red i kongregacija ima 
jednoga kardinala kao svog pretstavnika kod Oca 
kršćanstva; zove se njihov zaštitnik ili protektor. 
Jedan kardinal obično je protektor za više redova i 
družba. Dakako da je izvanredno veselje među čla- 
novima reda, ako njihov zaštitnik postane papom. 
Sadašnji papa bio je kao kardinal zaštitnikom 
nekih petnaestak crkvenih družba, među ostalim i 
redovnika sv. Benedikta (od 1. XII. 1930), te Druž- 
be sv. Petra Klavera (od 16. XII. 1932.), Društva 
konferencija sv. Vinka (od 1. XII. 1933.) i Kćeri Ma- 
rije Pomoćnice (od 2. I. 1935.) i mnogih drugih, 
koje nijesu kod nas poznate. Neki su talijanski li- 

stovi donijeli, da je On bio zaštitnik i švicarske 
družbe školskih sestara sv. Križa, no pisac nije mo- 
gao u Acta Apostolicae Sedis da nađe dekreta o 
tom imenovanju. Ipak ćemo reći koju riječ o toj 
družbi, jer jedna njezina grana djeluje i u našim 
krajevima. 

Kapucin o. Florentini ustanovio je u švicarskoj 
dvije ženske družbe pod imenom sv. Križa. Jedna 
nosi ime Milosrdne sestre sv. Križa (matica u In- 
genbohlu), a bave se u prvom redu njegom boles- 
nika, a također i odgojem mladeži u školama. Pra- 
vila su im sastavljena na temelju pravila III. reda 
sv. Franje. I kod nas ima tih sestara; glavna im je 
kuća u Đakovu, a ima ih po nekoliko bolnica u Hr- 
vatskoj i Slavoniji, napose u Zagrebu; u Bos. Bro- 
du imadu veliku školu. — Druga se Družba zove 
školske sestre sv. Križa; kuća im je matica u Men- 
zingenu (švicarska) ; one se bave samo podukom 
ženske mladeži počevši od osnovnih škola pa do 
akademija. Njihova ih pravila vežu uz Treći red 
sv. Franje. Imaju kuća po Evropi, Južnoj Africi i 
Americi; kod nas nemaju nijednog samostana. Sa- 
dašnji je papa bio njihov velik dobročinitelj, te je 
po koji odmor proveo u lijepom, malom seocu Men- 
zingenu, na zdravom gorskom zraku. 


Kod sastavljanja ove knjižice osim novina i listova 
nabavljenih iz Italije mnogo su mi pomogle knjižice, te 
ilustrovani listovi i fotografije, što mi ih je poslao 
presvj. gosp. Dr. Đuro Magjerec, rektor Zavoda sv. Je- 
ronima u Rimu; služio sam se i listom »Osservatore 
Romano«, te publikacijom Acta Apostolicae Sedis, koje 
mi je Nadb. bogosl. sjemenište u Sarajevu rado stavilo 
na raspolaganje. — Da nijesam bio previše zauzet žup- 
skim poslovima, mogla je knjižica biti gotova prije 
Uskrsa. A ‘ B * 

Opći šematizam Katoličke 
Crkve u Jugoslaviji 

Po nalogu naših biskupa jzradio Dr. Krunoslav 
Draganović. Djelo pa skoro 600 stranica donosi pot- 
pun pregled svih katol. ustanova u državi: biskupija, 
župa, samostana, sirotišta, škola i bolnica s njihovim 
potpunim adresama; nadalje najvažnije podatke o 
svim našim svećeniccima, o katol. štampi, o hrv. i 
sloven. župama u Americi i o našim ljudima u ino- 
zemstvu. Uz to mnogo slika i pregledna karta, te 
stvarno I osobno abecedno kazalo. — [Knjiga je ti- 
skana na finom papiru, u osmini (16 X 24 cm). 

Naručuje se kod: Akademija »Regina Apostolo- 
rum«, Sarajevo, Koroščeva 15. 

Cijena je knjizi Din. 80. — , a tko do 10. svibnja 
6. g. POŠALJE NOVAC — dobiva knjigu uz pret- 
platnu cijenu za samo 60. — Din. 


